Dodik: Neće biti problema u snabdijevanju šećerom, uljem i ostalim namirnicama | Trebinje Live\nSrpski član Predsjedništva BiH Milorad Dodik poručio je danas iz Brčkog, nakon posjete kompaniji "Bimal" i obilaska pogona za proizvodnju jestivog ulja i šećera, da neće biti problema u BiH u snabdijevanju šećerom i uljem, kao ni brašnom i solju.\nU izjavi medijima poslije posjete kompaniji "Bimal" i razgovora sa predsjednikom Uprave "Studen grupe" Ilijom Studenom, Dodik je rekao da je obezbijeđen repromaterijal za nesmetanu šestomjesečnu proizvodnju ulja i šećera za tržište Republike Srpske, Federacije BiH /FBiH/ i Brčko distrikta.\n"Neće biti problema u cijeloj BiH sa snabdijevanjem šećerom i uljem", naglasio je Dodik.\nOn je podsjetio da je juče u Beogradu sa predsjednikom Srbije Aleksandrom Vučićem, osim o obezbjeđivanju sirovina za proizvodnju ulja i šećera, razgovarao i o obezbjeđivanju svih drugih namirnica neophodnih za tržište cijele BiH.\n"Juče smo, pored ovih stvari, rješavali pitanje pšenice - dogovoreno je da ide po 15 hiljada tona pšenice za Republiku Srpsku i Federaciju BiH, kukuruza, soje i svega što je potrebno", naveo je Dodik, zahvalivši Vučiću na razumijevanju.\nSrpski član Predsjedništva BiH konstatovao je da su skladišta puna i da nema razloga za paniku, a da su dezinformacije neodgovorne izjave da tržište BiH neće biti snabdjeveno.\n"Fabrike proizvode duplo više nego što su potrebe tržišta BiH", rekao je Dodik i dodao da je garancija da će tržište BiH biti snabdjeveno i to što u "Bimalu" 600 radnika radi neprekidno u tri smjene.\nStuden je zahvalio Dodiku na posjeti "Bimalu" u ovoj kompleksnoj situaciji, posebno naglasivši dobru saradnju privrede i politike u aktuelnom vremenu.\nNavodeći da se proizvodnja u fabrikama ulja i šećera u Brčkom nesmetano odvija, Studen je rekao da i u situaciji kada je potražnja za ovim namirnicama ogromna, u vrijeme kada nema uvoza iz okolnih zemalja, na svaki mogući način snabdijevaju tržište BiH.\nOn je istakao da su kapaciteti fabrika ulja "Bimal" i fabrike šećera u Brčkom duplo veći od potreba BiH na godišnjem nivou.\n"Sirovina je obezbijeđena i za ulje i za šećer za šest mjeseci, tako da ćemo sve uraditi da kontinuiranom proizvodnjom i isporukom na tržište cijele BiH bude adekvatno snabdjeveno i da se ljudi mogu posvetiti drugim problemima, a ne kuupovati ulje i šećer u nenormalnim količinama", poručio je Studen.\nTAGOVI: Drustvo Milorad Dodik Koronavirus\nNagli porast zaraženih – U Srpskoj još 31 osoba pozitivna na koronu\nStariji čistili grad, djeca crtala u čast dana zaštite životne sredine (Foto)\nRadnici Gradske uprave i članovi udruženja "Sunce nam je zajedničko" darovali 58 doza krvi\nOvih 100 studenata dobilo je gradsku stipendiju\nPrestaje da važi Uredba o kontroli cijena na području Srpske


“Šta znaš o saobraćaju” u Vrnjačkoj Banji – Radio Televizija Novi Pazar\n“Šta znaš o saobraćaju” u Vrnjačkoj Banji\nMay 12, 2017 May 12, 2017 Dragan Jovanovic 406 Views\nOkružno takmičenje Manifestacije “Šta znaš o saobraćaju” održava se sutra u Vrnjačkoj Banji. Novi Pazar će na takmičenju nastupiti sa dve ekipe u kojima su po kategorijama svrstani najbolje plasirani učenici sa gradske smotre.\nAuto-moto savez Srbije je ove godine po 48. put organizovao tradicionalno takmičenje učenika osnovnih škola u poznavanju saobraćaja pod nazivom “Šta znaš o saobraćaju”. Posle uspešno završenih školskih i opštinskih takmičenja najbolje plasirani učenici nastupiće sutra u Vrnjačkoj Banji.\n“Imaćemo dve ekipe u kategorijama A i B, ukupno dvanaest učesnika, koji će predstavljati Novi Pazar. Svake godine ostvarimo dobre rezultate na ovom takmičenju pa se nadam da će tako biti i u Vrnjačkoj Banji. Mi smo svake godine i domaćin opštinskom takmičenju, a nadam se da iduće godine možda budemo i domaćin Okružnoj smotri”, kaže Edin Dugopoljac, direktor OŠ “Stefan Nemanja”.\nDržavno takmičenje Manifestacije “Šta znaš o saobraćaju” zakazano je za 26. i 27. maj u Beogradu. Najbolje plasirani učenici iz grupe B (uzrast 10-12 godina), dve devojčice i dva dečaka, predstavljaće Srbiju na Evropskom takmičenju, koje se ove godine održava početkom septembra u Albaniji.\n← Krivična prijava portalu Sandžakpress\nMarković: Utakmica protiv Borca možda i odlučujuća →


U slučaju otkazivanja ili kašnjenja leta odšteta i do 600 eura – Bankar.me\nNovember 17, 2019 AVIO SAOBRAĆAJ, Članci, CRNA GORA, SVE VIJESTI Leave a comment\nU slučaju otkazanog ili leta koji kasni, putnici u Crnoj Gori imaju određena prava, koja su regulisana Zakonom o obligacionim odnosima i osnovama svojinsko-pravnih odnosa u vazdušnom saobraćaju.\nNeka od prava putnika su dobijanje besplatnih obroka i osvježavajućih pića, besplatni telefonski pozivi ili neki drugi vid komunikacije, pravo na smještaj u hotelu i prevoz od aerodroma do smještaja, pravo na vraćanje prevoznine ili preusmjeravanje, kao i pravo na materijalnu odštetu.\n“Ovakvih obraćanja je u 2015. i 2016. bio zanemarljiv broj, dok je u posljednje tri godine na godišnjem nivou taj broj povećan, pa ih bude oko desetak”, kazali su za CdM iz Agencije za civilno vazduhoplovstvo.\nZakonom o obligacionim odnosima i osnovama svojinsko-pravnih odnosa u vazdušnom saobraćaju regulisano je da putnik prigovor podnosi prvo avio-prevozniku.\n“Ako vazdušni prevoznik ili u određenim slučajevima menadžment aerodroma u roku od 30 dana od dostavljanja prigovora ne odluče po prigovoru, putnik ima pravo da se obrati Agenciji za civilno vazduhoplovstvo, za mirno rješavanje spora”, ističu u Agenciji.\nNadležnost Agencije za civilno vazduhoplovstvo u ovom slučaju je mirno rješavanje sporova.\n“Podaci o odšteti su u posjedu vazdušnih prevoznika i naša Agencija nema uvid u tu vrstu podataka”, navode oni.\nPrava putnika u slučaju otkazivanje leta\nOtkazivanje leta podrazumijeva izostanak predviđenog leta za koji je rezervisano najmanje jedno mjesto. To se dešava u slučajevima nepogodnih vremenskih prilika, tehničkih problema, kvarova, štrajkova ili zatvaranja aerodroma.\nUkoliko otkaže let, avio-kompanija je u obavezi da putniku osigura preusmjeravanje na drugi let sa sličnim uslovima i što kraćim vremenskim rokom između otkazanog i alternativnog leta.\nTakođe, ona je u obavezi da mu povrati sve troškove – 250 eura za letove do 1.500 kilometara, 400 eura za letove između 1.500 i 3.500 kilometara ukoliko su unutar evropskog zajedničkog vazduhoplovnog područja (ECAA) i\n600 eura za sve ostale letove.\nOva nadoknada može biti smanjena za 50 odsto ukoliko se na alternativni let ne čeka duže od dva sata (za letove do 1.500 km), tri sata (za letove od 1.500 do 3.500 km) i četiri sata (za sve druge letove).\nŠteta se ne nadoknađuje putnicima koji su o otkazivanju leta obaviješteni minimum dvije nedjelje prije prvobitno planiranog polijetanja i ukoliko im je ponuđeno preusmjeravanje sa polaskom najviše dva časa prije polaska predviđenog po redu letjenja i slijetanjem na krajnje odredište u roku od četiri časa od vremena dolaska predviđenog po redu letjenja.\nKašnjenje leta podrazumijeva odlaganje njegovog polaska na određeno vrijeme zbog neplaniranih okolnosti. Ova situacija se javlja usljed nepogodnih meteoroloških uslova, gužve na poletno-sletnoj stazi, nedostatka slobodnih gejtova za ukrcavanje ili iskrcavanje putnika i drugih, tehničkih razloga. Kašnjenje letova do dva sata su pravno prihvatljiva i normalna u avio saobraćaju.\nU slučaju kašnjenja leta, avio-kompanija ima obavezu zbrinjavanja putnika. U zavisnosti od dužine kašnjenja, putnicima se pruža osnovna, dodatna ili posebna pomoć.\nOsnovna pomoć se pruža u svim predviđenim slučajevima kašnjenja i uključuje besplatan obrok, osvježavajuće napitke i dva besplatna telefonska poziva ili dvije poruke putem teleksa, faksa ili elektronske pošte.\nDodatna pomoć se pruža u slučaju kašnjenja od najmanje jednog dana i uključuje odgovarajući hotelski ili drugi smještaj putnika, kao i transfer od aerodroma do mjesta smještaja i nazad.\nPosebnu pomoć dobijaju putnici koji let čekaju pet sati ili više. U ovom slučaju putnik ima pravo na povraćaj troškova ili preusmjeravanje puta.\n“Kada se opravdano očekuje kašnjenje letova u polasku izvan vremena predviđenog redom letjenja od dva ili više sati u slučaju letova od 1.500 kilometara ili kraćih, zatim od tri ili više sati u slučaju letova od 1.501 do 3.500 km, kao i od četiri ili više sati u slučaju letova dužih od 3.500 km, putnici će imati obezbijeđen obrok i osvježavajuća pića”, navode u nacionalnoj aviokompaniji.\nMoguće je, ističu, kontaktirati i nekoga na krajnoj destinaciji putem telefona, elektronske pošte, faksa ili teleksa, a kada se očekuje da će let biti odložen jedan ili više dana u odnosu na prvobitno planirano vrijeme biće ponuđen i hotelski smještaj i prevoz od aerodroma do smještaja.\nPutnik ima mogućnost prevoza narednim letom na kome ima mjesta i to bez dodatnog plaćanja, kao i opciju produženja važenja karte.\n“Odgovornost za štetu nastalu usljed kašnjenja od pet i više sati ograničena je na oko pet hiljada eura po putniku”, navode oni.\nMontenegro Airlines nije odgovoran za štetu usljed kašnjenja ako se dokaže da su oni i njihovi agenti preduzeli sve da šteta bude izbjegnuta kao i kada je bilo nemoguće da se takve mjere preduzmu od strane avio-kompanije ili njihovog agenta.\n“Kada je riječ o kašnjenju od najmanje pet sati putnik odlučuje da li će otkazati putovanje zbog kašnjenja leta, a ima pravo na vraćanje troškova u visini pune cijene po kojoj je karta kupljena”, ističu u crnogorskom nacionalnom avioprevozniku.\nU slučaju otkazivanja leta, Montenegro Airlines će platiti odštetu od 250 eura kada je udaljenost 1.500 kilometara ili manje.\nZa letove između 1.500 i 3.500 nacionalna aviokompanija plaća naknadu od 400 eura, a putnici će dobiti 600 eura za letove preko 3.500 km.\nPOJMOVIkašnjenje letova Let avionom\nPrevious Za 428 miliona eura kredita garantuje 25.000 građana\nSljedeći Naslovne strane dnevnih novina za 17. novembar\nEvo kako izgledaju letovi u vrijeme pandemije


PRODUŽEN ROK: Javni poziv OCD za pružanje mentorske podrške u pripremi predloga projekata za konkurs UN Women – „Unapređenje bezbednosti žena u Srbiji” (rok: 29.9.2021) : Inkluzija\nPRODUŽEN ROK: Javni poziv OCD za pružanje mentorske podrške u pripremi predloga projekata za konkurs UN Women – „Unapređenje bezbednosti žena u Srbiji” (rok: 29.9.2021)\nVAŽNO OBAVEŠTENJE: Tim za socijalno uključivanje i smanjenje siromaštva Vlade Republike Srbije PRODUŽAVA ROK za podnošenje prijava na Javni poziv za pružanje mentorske i savetodavne podrške ženskim organizacijama civilnog društva u pripremi predloga projekata za konkurs „Podizanje svesti i poverenja žena na selu u Srbiji o merama i akterima odgovornim za zaštitu od nasilja i rodno zasnovane diskriminacije”, koji je objavila Agencija Ujedinjenih nacija za rodnu ravnopravnost i osnaživanje žena (UN Women) u Srbiji u okviru projekta „Unapređenje bezbednosti žena u Srbiji“. Novi rok za prijavljivanje je sreda, 29. septembar 2021. godine, do 17 h.\nTim za socijalno uključivanje i smanjenje siromaštva Vlade Republike Srbije objavljuje javni poziv za pružanje mentorske i savetodavne podrške ženskim organizacijama civilnog društva u pripremi predloga projekata za konkurs „Podizanje svesti i poverenja žena na selu u Srbiji o merama i akterima odgovornim za zaštitu od nasilja i rodno zasnovane diskriminacije”, koji je objavila Agencija Ujedinjenih nacija za rodnu ravnopravnost i osnaživanje žena (UN Women) u Srbiji u okviru projekta „Unapređenje bezbednosti žena u Srbiji“.\nInformacije o UN Women javnom pozivu za podnošenje predloga projekata\nUN Women poziva ženske organizacije civilnog društva iz Srbije da se prijave na poziv za podnošenje predloga projekata koji ima za cilj podizanje svesti i informisanje žena iz seoskih područja o merama i akterima odgovornim za zaštitu od nasilja i rodno zasnovane diskriminacije, u okviru projekta „Unapređenje bezbednosti žena u Srbiji“. Ovaj projekat utemeljen je na normativnom okviru koji čine Konvencija o eliminisanju svih oblika diskriminacije žena, Konvencija Saveta Evrope o sprečavanju i borbi protiv nasilja nad ženama i nasilja u porodici (poznata kao Istanbulska konvencija), kao i na standardima Evropske unije sa kojima je neophodno usklađivanje u procesu pristupanja Republike Srbije Uniji. Projekat se realizuje uz finansijsku podršku Ministarstva spoljnih poslova Kraljevine Norveške.\nPravo učešća na konkursu imaju ženske organizacije civilnog društva osnovane na teritoriji Republike Srbije, koje u Statutu kao jedan od ciljeva imaju definisanu rodnu ravnopravnost, prava žena i/ili borbu protiv diskriminacije, te imaju iskustvo, stručnost i prethodne rezultate rada u oblastima rodne ravnopravnosti, suzbijanja nasilja prema ženama i devojčicama, a posebno u seoskim sredinama. Vrednost dodeljenog granta iznosiće 20.000 dolara, a predviđeno je da sprovođenje traje 10 meseci u periodu od januara 2022. godine do oktobra 2022. godine.\nOd odabrane organizacije se očekuje da se fokusira na aktivnosti koje između ostalog mogu obuhvatati:\nUnapređenje i sprovođenje inicijativa i aktivnosti koje doprinose osnaživanju žena i devojčica iz seoskih područja da žive bez nasilja i diskriminacije te aktivnosti koje bi pojačale njihovu ekonomsku održivost i otpornost kroz, između ostalog: povećanje znanja žena iz ruralnih područja o socijalnim i ekonomskim pravima i rodnoj ravnopravnosti; podršku ženama iz ruralnih područja da steknu nove veštine i da se aktiviraju na tržištu rada; informisanje o mogućnostima zapošljavanja i pristupu mogućnostima za investiranje; podršku socijalnog preduzetništva, organske proizvodnje, poljoprivrednog turizma; podsticanje samozapošljavanja žena iz ruralnih područja itd.\nRazvijanje, sprovođenje i nadgledanje sprovođenja kampanje podizanja svesti sa ciljem distribuiranja informacija i unapređenja znanja žena iz seoskih područja o dostupnim akterima, uslugama i merama za zaštitu od nasilja i rodno zasnovane diskriminacije.\nPored uključivanja u distribuiranje informacija i unapređenja znanja žena iz seoskih područja na okupljanjima u kojima aktivno učestvuju, i uzimanja u obzir posebnih kanala komunikacije i razmene informacija koje pretežno koriste žene iz seoskih sredina, kampanja bi trebalo da ima jako prisustvo u lokalnim medijima i na društvenim mrežama, kako bi dosegla do što je više moguće žena i devojčica.\nKreiranje i sprovođenje inovativne mere/usluge/akcije za žene iz seoskih područja iz perspektive promene ponašanja, koje će unaprediti znanje žena iz seoskih područja o dostupnim akterima i merama za zaštitu od nasilja i rodno zasnovane diskriminacije i time izgradi njihovo samopouzdanje da prijave nasilje.\nSve informacije o uslovima konkursa i prateća dokumentacija dostupni su na veb-sajtu UN Women, gde se nalaze detaljna uputstva i obrasci koje je potrebno podneti.\nPredlog projekta sa svim dokumentima se dostavlja agenciji UN Women na imejl adresu: grants.serbia@unwomen.org, najkasnije do petka, 8. oktobra 2021. godine, u 23:30 h.\nMentorska i savetodavna podrška Tima organizacijama civilnog društva u pripremi predloga projekta\nTim za socijalno uključivanje i smanjenje siromaštva Vlade Republike Srbije želi da pruži mentorsku i savetodavnu podršku organizacijama civilnog društva u pripremi predloga projekta za konkurs „Podizanje svesti i poverenja žena na selu u Srbiji o merama i akterima odgovornim za zaštitu od nasilja i rodno zasnovane diskriminacije“, u okviru projekta „Unapređenje bezbednosti žena u Srbiji”.\nMentorska i savetodavna podrška Tima podrazumeva davanje komentara i predloga za izmene i dopune pripremljenih predloga projekata, odnosno usmeravanje njihovog daljeg razvoja u cilju što efikasnijeg i delotvornijeg uticaja na krajnje korisnike/ce. Podrška će biti pružena u svim segmentima predloga projekta, od definisanja ciljeva i očekivanih rezultata u odnosu na identifikovane izazove i probleme sa kojima se ciljna grupa(e) suočava(ju), formulisanja jasnih i merljivih indikatora, definisanja aktivnosti i vremenskog okvira odnosno plana njihove realizacije, identifikovanja faktora rizika u sprovođenju aktivnosti do podrške u pripremi predloga budžeta za realizaciju projekta.\nOrganizacije civilnog društva svoje predloge projekta mogu proslediti Timu najkasnije do srede, 29. septembra 2021. godine, do 17 h. Prijave će biti razmatrane pod sledećim uslovima:\nOrganizacija civilnog društva ispunjava sve kriterijume koji se nalaze u tabeli Obavezni uslovi/pretkvalifikacioni kriterijumi (Prilog B-1). Potrebno je poslati popunjenu tabelu.\nOrganizacija civilnog društva je poslala Timu potpun predlog projekta, popunjen na odgovarajućem formularu za prijavu (Prilog B-2: Template for proposal submission). Napomena: predlog projekta može da bude napisan na srpskom ili engleskom jeziku i treba da ispunjava tražene formalne kriterijume konkursa UN Women.\nVažna napomena: Organizacije civilnog društva koje dostave Timu predloge projekata na srpskom jeziku u obavezi su da finalnu verziju formulara samostalno prevedu na engleski jezik, pre dostavljanja UN Women u traženom roku.\nPrijave koje ne zadovoljavaju navedene uslove neće biti razmatrane za pružanje mentorske i savetodavne podrške. Tim će pokušati da obezbedi savetodavnu podršku svima koji podnesu predloge projekta, a najmanje za prvih 5 organizacija civilnog društva koje budu podnele gore navedenu dokumentaciju u skladu sa navedenim uslovima Poziva.\nPredviđena dinamika Tima u pružanju savetodavne i mentorske podrške:\nzainteresovane organizacije civilnog društva koje ispunjavaju gore navedene kriterijume treba da pošalju prijave i prateću dokumentaciju najkasnije do srede, 29. septembra 2021. godine, do 17 h na imejl adresu: miljana.cucic@gov.rs,\nTim će obavestiti podnosioce prijava da li su ispunili sve uslove za pružanje savetodavne i mentorske podrške i da li su ušli u prvih 5 OCD kojima će podrška biti pružena, najkasnije do četvrtka, 30. septembra 2021. godine,\nTim dostavlja komentare i sugestije na predloge projekata najkasnije do ponedeljka, 4. oktobra 2021. godine, do kraja dana,\nKandidati obaveštavaju Tim o usvojenim komentarima/sugestijama uz obrazloženje ukoliko neke sugestije Tima ne žele da uvaže, najkasnije do četvrtka, 7. oktobra 2021. godine.\nZa sve informacije ili pojašnjenja možete se obratiti Miljani Đurčević Cucić, koordinatorki za evropske integracije i međunarodnu saradnju u Timu, na imejl adresu: miljana.cucic@gov.rs.\nJavni poziv: Unapređenje bezbednosti žena u Srbiji (UN Women), na engleskom jeziku (.pdf)\nObavezni uslovi/pretkvalifikacioni kriterijumi – prilog B-1, na engleskom jeziku (.docx)\nFormular za podnošenje predloga projekta, na engleskom jeziku (.docx)


Sport - Kragujevački rukometaši napadaju Superligu - Vesti iz Kragujevca i Šumadije - Pressek.rs\nKragujevac: Vremenska prognoza za 12. avgust\nKragujevački rukometaši napadaju Superligu\nSport Utorak, 19. maj 2020.\nNakon pauze od skoro dva meseca zbog epidemije Covid-19, kragujevački rukometni klub Radnički stavio je u pogon obe selekcije, koje su do 15. marta zazuzimale prve pozicije na tabeli Super B rukometne lige Srbije.\nPrema nezvaničnim informacijama, u iščekivanju odluka saveza i takmičarske komisije, doneta je odluka da svi klubovi koji ispune određene uslove mogu da se prijave i konkurišu za plasman u elitu.\n- Na osnovu broja prijavljenih će se naknadno odrediti način popune Superlige u obe konkurencije, bilo preko baraža ili Kup sistemom, objašnjava Stavro Rašković, sportski direktor RK Radnički i dodaje da će Radnički uraditi sve što je potrebno da ispuni navedene uslove.\n- Kako bi što spremnije dočekali dalja uputstva, čekaćemo dalje odluke, sa željom da vratimo klub na najvišu poziciju na rukometnoj mapi Srbije, kaže Rašković.\n· Petak, 22. maj 2020. Kragujevačke košarkašice ponovo u trenažnom procesu\nKošarkaši kragujevačkog Radničkog počeli pripreme za KLS\nKragujevački rukometaši utakmicu sezone igraju 18. septembra


Ozbiljna komplikacija nastala je u našem regionu zbog šovinističkog komešanja makedonskog pitanja od strane radikalnih nacionalista u Bugarskoj. Oni su takođe čisti desničari, poput aktuelnog ministra odbrane i nekih drugih bugarskih političara koji žele da podrže svoju predizbornu kampanju i svoje lične strategije. „Iznenađujuće“, neki se u Atini „dive“ krajnjoj desnici u Sofiji i zahtevaju da Grčka krene njihovim stopama i da podrži njihove stavove! Na primer, oni bi da se podrži bugarski zahtev da se okupacija tadašnjeg juga Jugoslavije ne opisuje kao „fašistička okupacija“. Krugovi koji se „dive“ bugarskoj desnici trebali bi da nas obaveste da li bi Grčka trebalo da prestane da bugarsku fašističku okupaciju tokom Drugog svetskog rata zaista smatra okupacijom.\nPodsećam da je „makedonsko“ pitanje počelo kao unutarslovenski sukob. Dominantno (i istorijski glupo) rukovodstvo u Grčkoj uspelo je da ga pretvori u sukob između Grčke i slavo-Makedonaca / Jugoslavije. Izgleda da neke publikacije u Atini žele da ponove ovu glupost.\nPrespanskim sporazumom Grčka se rešila problema. Sporazum na kojem su joj bukvalno zavideli diplomatski establišment u Sofiji. To se dogodilo uprkos činjenici da su oni prvi potpisali „Pakt prijateljstva“ sa Severnom Makedonijom. Danas pro-Turci u Bugarskoj veruju da su zbog Prespanskog sporazuma izgubili deo svog „šovinističkog narativa“. Kao kreatori nevolja u regionu, postavili su dva nova uslova za evropski kurs Severne Makedonije.\nPrvi uslov odnosi se na to da Severni Makedonci prihvate činjenicu da su Bugari. Oni su nesvesni etnogeneze 20. veka nove slovenske nacije, Slavo-Makedonaca. Potonji su se, posle Prespanskog sporazuma i ustavnih amandmana koji su usledili, pridružili multinacionalnoj državi koja stvara novu „naciju etničkih grupa“ (kao što je španska), koju čine Slavo-Makedonci, Albanci, Vlasi i drugi. Suprotno istorijskim zbivanjima i činjenicama, čini se da bugarski šovinisti nemaju osećaj za prostorno-vremensku stvarnost. Oni još uvek žive u eri Komunističke internacionale u međuratnom periodu. Takođe su izašli van istorijskih granica, jer je bugarski fašizam, zbog divljačke okupacije teritorije današnje Severne Makedonije tokom Drugog svetskog rata, doveo do konačnog otuđenja Bugarske od Slavo-Makedonaca i pružio dalji podsticaj rađanju nove nacije. Zaista predstavlja istorijsku odvažnost da se neki u današnjoj demokratskoj Bugarskoj bez oklevanja pozivaju na argumente bugarskog varvarskog fašizma protiv Slavo-Makedonaca. Naravno, za neke ljude u Atini je to povod da ih podrže.\nZanemarujući istorijsku stvarnost, šovinizam koji potiče iz mračnog doba bugarske okupacije teži da se Slavo-Makedonci preimenuju u Bugare. Još uvek žive u doba hematološko-genetičkih opredeljenja nacija i tek treba da se pomire s činjenicom da danas nacije čine kulturno-političke celine sa određenim pravima na sopstvene institucionalne sisteme. Tek treba da shvate da velika većina Slavo-Makedonaca, a još više bilo koji Albanac Severne Makedonije ili Vlah grčke savesti, nikada ne bi prihvatio da ih se smatra Bugarima.\nNesposobnost nekih u Sofiji pojačana je pseudo-makedonskim ratnicima iz Atine, koji su izgleda zaboravili da su se pravi makedonski ratnici borili uglavnom protiv bugarskog dignitarizma, dok se kasnije Grčka borila protiv bugarske okupacije, sa kojima je zapravo sarađivao veliki deo fronta koji je izjavljivao da je Prespanski sporazum izdaja. Četvrti armijski korpus predao je svo svoje oružje u Kavali usred Prvog svetskog rata, tokom kojeg je 60.000 grčkih građana ubijeno u Istočnoj Makedoniji, a još 20.000 umrlo u egzilu u Bugarskoj, u okviru pokušaja potonjeg da uništi grčki element u regionu.\nZaista je impresivno da još jednom „superpatriote“ iz Atine žele da se stanu na stranu radikalnog bugarskog šovinizma. Zajedno tvrde da novoj naciji treba zabraniti da bude prihvaćena kao takva, ali da bi umesto toga svi trebali podržati bugarski šovinizam. Poslednji su uvek podržavali stvaranje druge bugarske države, kako su se BJRM nadali da će postati, a zatim da je poždere. Stoga pseudo-Makedonci iz Atine, umesto da se okome na bugarski veto, bolje nam kažu da li zapravo podržavaju „Veliku Bugarsku“ sa grčkim konsenzusom i da li nameravaju da dozvole nekima da ponovo sanjaju fašističke snove u vezi sa grčkim delom zemlje koje je njihova politička frakcija dva puta predavala tada fašističkoj Bugarskoj. Takođe bi trebalo da nas osvetle da li žele da vazdušni prostor Severne Makedonije ne kontroliše Grčka, kako je to danas, nego Bugarska ili, što da ne, Turska?\nPostoji, međutim, još jedan zahtev bugarskog šovinizma koji podržavaju pseudo-Makedonci. Oni tvrde da slovensko-makedonski jezik nije nezavisan jezik, već dijalekt bugarskog. To po njima nije južnoslovenski jezik, izvorno sastavljen od elemenata srpskog, bugarskog, turskog, vlaškog i grčkog elementa, koji je posle stekao svoj nezavisni kurs, već „jednostavno“ bugarski dijalekt. Koncepcije naših bugarskih prijatelja ponovo su zastarele. Jezici i nacije se vremenom obnavljaju i diferenciraju. Danas niko ne spori da austrijska nacija predstavlja odvojenu naciju od nemačke ili da skandinavske nacije (Danska, Švedska i Norveška) sada imaju tri različita jezika i korene, uprkos zajedničkom skandinavskom poreklu; nešto što se gotovo identično odnosi na slovenske jezike. Svi znamo da američke knjige prevedene na evropske jezike, kada se pozivaju na prototip, više ne koriste termin „engleski“, već „američki“, jer se u svakom od ova dva jezika postepeno javlja sve više varijanti i razlika. Štaviše, američka nacija američkih građana ne može se smatrati sinonimom britanske, pa čak ni engleske. Isto se odnosi na Novozelanđane, Australijance ili čak Kanađane.\nStvar je u tome da neki u Bugarskoj, sa srednjovekovnim mikromegalističkim sindromom, nastoje da pokrenu nova pitanja na Balkanu i na evropskom putu Severne Makedonije. Životna pitanja, kao ni pitanja koja se rešavaju i / ili naučnim istraživanjem i konsultacijama, ne mogu se nametati predsedničkim uredbama i aktima mirne spoljne politike.\nPitanje je takođe i to što neki na grčkoj strani, umesto da prihvate Severnu Makedoniju, i odupru se velikobugarskom šovinizmu, koji je tako skupo koštao i grčki narod i grčku zemlju, zaslepljeni svojim gnušanjem protiv Prespe, odobravaju politiku koju su makedonska borci politički i vojno ukinuli pre 120 godina. / ibna\n* Nikos Kotzias je emeritus profesor međunarodnih odnosa i spoljne politike, bivši ministar spoljnih poslova Grčke, član Pokreta PRATTO i autor.


EXPRES VESTI - Nasilje je oko nas\nNasilje je oko nas\tAutor: expres 29 | 03 | 2016\tPROKUPLJE - U Narodnom muzeju Toplice sinoć je održana tribina na temu „Borba protiv nasilja nad ženama“, koja sve više zaokuplja pažnju javnosti u Srbiji.\nIspred Opštine Prokuplje prisutne je pozdravila većnica za kulturu Milica Erić, koja je izrazila zadovoljstvo zbog velikog interesovanja građana za ovu temu, kao i zbog prisustva predsednice Odbora za odbranu i bezbednost Narodne skupštine Republike Srbije Marije Obradović.\n- Nasilje nad ženama i nasilje u porodici je sve češći problem u našem društvu. U vremenu kada se borimo protiv svih loših stvari sa kojima se svakodnevno susrećemo, kao i za bolji položaj žena, ne smemo dozvoliti da budemo neme i ne reagujemo na ovaj problem. Moramo svi da budemo uključeni, od običnog građanina do najviših institucija, izvršne i zakonodavne vlasti. Osnova rešavanja problema je da se svi činioci društva upoznaju sa ovim problemom, istakla je Erić.\nAktuelna i ozbiljna tema okupila je i predstavnike svih ustanova u Prokuplju koje se bave ovom problematikom. O iskustvima iz struke i načinu na koji se bore protiv nasilja nad ženama, govorile su direktorka Centra za socijalni rad Snežana Vukadinović, koordinatorka za borbu protiv nasilja u porodici, predstavnica Policijske uprave Valentina Radić, predsednica Komisije za rodnu ravnopravnost Biljana Popović i predsednica Saveta žena Srpske napredne stranke u Prokuplju Slavica Velimirović.\nPredsednica Odbora za odbranu i bezbednost Narodne skupštine Republike Srbije Marija Obradović je izrazila zadovoljstvo zbog sve većeg učešća žena u društveno političkom životu Prokuplja.\n- To znači da su vaše žene izuzetno vredne i sposobne da odlučuju i upravljaju, da ih je sve više na rukovodećim mestima. Kada je u pitanju nasilje nad ženama, mi smo te koje treba da dignemo glas, da se čujemo, jer o ovom problemu ne sme da se ćuti. Zato žene koje su u poziciji da otvoreno o tome govore u parlamentu, na važnim funkcijama, koje učestvuju u kreiranju zakona, treba najviše da se čuju, to je njihova borba protiv nasilja nad ženama, istakla je Obradović i dodala da će se izmenom krivičnog zakonika još više sankcionisati nasilje nad ženama i porodično nasilje.\nOna je takođe istakla da se zalaže za Istanbulsku konvenciju, koja propisuje veće mogućnosti žrtvama nasilja, kao što je anonimno traženje pomoći, otvaranje sigurne kuće, besplatnu pravnu pomoć i drugo.\nPredstavnica Policijske uprave Prokuplje i koordinatorka projekta za borbu protiv nasilja nad ženama i porodičnog nasilja, Valentina Radić je istakla da su od 2013. godine, potpisivanjem Posebnog protokola, sve relevantne institucije krenule u borbu protiv ove vrste nasilja, koje je mnogo teže rešavati u malim sredinama gde vladaju predrasude.\n- Problem je što mali broj žena odlučuje da prijavi nasilje u porodici ili odustaje od krivične prijave. Mi smo uvek otvoreni za razgovor, da pomognemo i savetom, što u mnogim slučajevima može da spreči teške posledice nasilja, pa i smrtni ishod, kazala je Radić i dodala da u Prokuplju nije zabeležen nijedan takav slučaj. Doprinos tome dale su i mnogobrojne aktivnosti koje su u Prokuplju sprovedene u cilju borbe protiv nasilja nad ženama i porodičnog nasilja. Radićeva je ovom prilikom apelovala na građane da o nasilju ne sme da se ćuti i da uvek, kada sumnjaju da postoji nasilje u porodici, prijave Policijskoj upravi ili Centru za socijalni rad.\nPrema rečima direktorke Centra za socijalni rad Snežane Vukadinović, organ starateljstva ove ustanove dežura 24 časa, što znači da žrtva nasilja može zatražiti pomoć u svako doba. Tom prilikom, stručno lice procenjuje da li se radi o nasilju, izlazi na teren i zbrinjava žrtvu. Problem je nedostatak sigurne kuće, jer ukoliko nije moguće zbrinjavanje žrtve kod srodnika ili prijatelja, preostaje nam smeštaj u Sigurnu kuću u Nišu ili Leskovcu, kazala je Vukadinović.\nPredsednica Komisije za rodnu ravnopravnost Opštine Prokuplje Biljana Popović je na tribini prezentovala zastupljenost žena u radu prokupačkih ustanova, kao i na rukovodećim mestima. Zaključeno je da je zastupljen nedovoljan broj žena na funkcijama i da je potrebno osnažiti i podsticati žene da što više učestvuju i da se uključe u društveno politička dešavanja u Prokuplju. Podeli vest sa prijateljima:\n« Prijavi se i postani glumica\tSRS u Prokuplju: Protiv približavanja EU »


Peskov o koroni u Rusiji: Pripremimo se za najgore - Sputnjik Srbija\n16:42 01 Decembar 2020\n11:25 05.11.2020 (osveženo 11:50 05.11.2020) Preuzmite kraći link\nSituacija sa virusom korona u Rusiji je generalno zabrinjavajuća, ali je pod kontrolom – pripremamo se za najgore, a nadamo se najboljem, rekao je portparol Kremlja Dmitrij Peskov.\n„Epidemija se razvija, i dalje traje, situacija je zaista veoma napeta, ali je pod kontrolom. Ranije preduzete mere mobilizacije zdravstvenih sistema, kako na federalnom, tako i na regionalnom nivou, omogućavaju da se situacija drži pod kontrolom“, rekao je Peskov.\nPrema njegovim rečima, ne mogu se dati neke tačne prognoze „iz očiglednih razloga“.\n„Mi se uvek nadamo najboljem, ali se spremamo za najgore – to je standardni model ponašanja“, istakao je portparol ruskog predsednika, dodajući da u ovakvoj situaciji treba „nastaviti sa sistematskom mobilizacijom zdravstva što se u Rusiji i čini“.\nViše od trećine testova nije tačno\nGlavni pulmolog Ministarstva zdravlja Rusije Sergej Avdejev izjavio je da 30-40 odsto testova na virus koronu mogu dati lažno negativan rezultat.\nPrema njegovim rečima, problem nema veze sa samim testovima nego sa ispravnošću uzimanja materijala za analizu.\nKako kaže, rezultati testa mogu zavisiti i od „vremena uzimanja materijala – u ranim fazama bolesti veće su šanse da se dobije pozitivan rezultat.\nAvdejev ne dovodi u pitanje kvalitet ruskih i stranih testova za koronu koje koristi Ministarstvo zdravlja Rusije.\nU Rusiji su danas registrovana 19.404 nova slučaja virusa korona.\nPeskov, Rusija, koronavirus


I. Đ. 18. maja 2017. 20:14\nOdbor za spoljne poslove donjeg doma ruskog parlamenta podržao je imenovanje zamenika šefa ruske diplomatije Antolija Antonova za ambasadora Rusije u SAD, rekao je danas za TAS S neimenovani izvor iz odbora nakon sastanaka iza zatvorenih vrata.\nAntonov je, obraćajući se novinarima, ukazao da postoji potreba da se poboljšaju odnosi između Moskve i Vašingtona i ubede SAD da su dobri odnosi u interesu obe zemlje.\nAktuelni ambasador Rusije u Vašingtonu Sergej Kisljak u središtu je istrage o navodnim vezama između savetnika američkog predsednika Donalda Tramapa i Rusije tokom predizborne kampanje u SAD 2016. godine, podseća AP.\nHongkong: Nova linija super brzog voza, nekad jedan sat, sada 14 min\nHongkong: Nova linija super brzog voza, nekad 1h, sada 14 min\nAbu Dabi: Bivši operativac CIA uhapšen po poternici CG vlasti\nIran: Ubijeno 8 pripadnika Revolucionarne garde, 20 ranjenih\nIran: Pucnjava tokom vojne parade; nekoliko mrtvih, 20 ranjenih\nMerkel: Preispitaćemo Masenov položaj\nHongkong: Nova linija super brzog voza, nekad jedan sat,…\nHongkong: Nova linija super brzog voza, nekad 1h, sada 14…\nAbu Dabi: Bivši operativac CIA uhapšen po poternici CG…


posted on Jun. 08, 2011 at 4:00 pm 08. June 2011\nOpel je svojom fantastičnom akcijom još jednom potvrdio da teži da uvek želje svojih kupaca učini stvarnim. Ovoga puta je u pitanju specijalna prilika za dobijanje detaljno razrađene ponude automobila koji personalizuje želje i potrebe kupaca.\nKupci mogu da zakažu VIP sastanak direktno sa predstavnikom iz Opela do 17. juna i iskoriste ovu ekskluzivnu ponudu i jedinstvenu priliku da u direktnom kontaktu dobiju ponudu koja predstavlja sve ono što žele od automobila. Automobil za porodicu, posao , gradsku vožnju ili duga putovanja? Opel na ovaj način izlazi u susret svim sadašnjim i potencijalnim kupcima.\nOva akcija predstavlja način da se kompanija Opel upozna sa potrebama svojih kupaca kojima će izaći u susret, a sa druge strane kupci će dobiti mogućnost da preko predstavnika iz Opela kreiraju ponudu automobila koji zadovoljava sve njihove potrebe.\nNa sastanku, koji će se realizovati u subotu 18. juna, predstavnik iz Opela će preporučiti model koji najbolje odgovara kupcima i specijalno za njih dati najbolju ponudu.\nSastanci će se obaviti u Opel dilerstvima koji učestvuju u akciji.


Obeležen Međunarodni Dan maternjeg jezika • RTK\nU svetu se govori oko 6.000 jezika, a kako bi se ukazalo na značaj upotrebe maternjeg jezika ustanovljen je i Međunarodni dan. Povodom ovog dana na Kosovu su organizovane tribine sa kojih je ukazano na značaj očuvanja maternjega.\nProfesor srpskog jezika i književnosti Ana Kostić je ukazala na probleme koji se odnose na upotrebu srpskog jezika i sve češći upliv tuđica u govoru mladih.\n"Došli smo u jednu situaciju, što često kažem mojim učenicima, počinju da govore ,,sergliš’’, mešavinu srpskog i engleskog jezika pa više baguju, taguju, lajkuju nego što i razmišljaju na svom maternjem jeziku. Često, kad ih pitate, šta na primer znači ,,baguju’’ ne znaju da objasne, ali znaju da se odnosi na telefon ili kompjuter, sa te strane srpski jezik je ugrožen, mali je broj časova maternjeg jezika u školama, učimo sve i svašta, ali smo maternjem jeziku oduzeli prostor”, rekla je Ana Kostić, profesor srpskog jezika i književnosti na tribini u Domu kulture u Gračanici.\nSrpski jezik je ugrožen i moramo naći način kako da ga zaštitimo poručila je Brankica Kostić direktor Narodne biblioteke u Gračanici.\n“Ne znam da li koriste neki kompjuterski program kod prevoda dokumentacije, saopštenja, zakona, ali su toliko nelogični i primenjuje se pravopis engleske gramatike, tamo gde se u našem jeziku nešto piše malim slovom, napisano je velikim. Primetila sam, jer sam neko vreme radila u institucijama, da odgovorne osobe koje primaju platu za to ne vode puno računa o tome…”, kaže Kostić.\nО položaju, ugroženosti i upotrebi srpskog jezika govorio je i Budimir Ničić, nakon čega je prikazana reportaža o jezičkoj diskriminaciji „Pošumljavanje teladi, uzgoj ptica i Srba“, koja je osvojila Interferovu nagradu. Nakon ukazivanja na loš prevod, Ministarstvo poljoprivrede je odštampalo nove brošure.\n“Moraju svi, počev od novinara, profesora, predstavnika civilnog društva, samih građana da ulože maksimalne napore u zaštitu svojih prava kada je jezik u pitanju, tako što će da podignu svoj glas, da ukažu na problem. Postoji poverenik za jezike, pet minuta je potrebno da bi se napisao mejl, on reaguje, ja sam mu napisao 50 pisama u poslednjih četiri- pet godina i čovek reaguje, većinu toga je rešio, posebno kada su u pitanju prevodi. Institucije su slale pozivnice samo na albanskom jeziku, a sada ima i onih koje šalju i na srpskom… Ako sedimo i ćutimo, sigurno ništa ne možemo da promenimo”, rekao je Budimir Ničić, predsednik Udruženja novinara Srbije na Kosovu.\nGostujući u Jutarnjem programu RTK2 poverenik za jezike Slaviša Mladenović je rekao da ima pomaka kada je reč o Zakonu o upotrebi jezika, ali da se i dalje ne primenjuje u potpunosti.\n“Mislim da je pomak načinjen, ne dovoljno naravno, Zakon se ne poštuje u potpunosti i mi u tom smislu moramo biti totalno kategorični, da sve dok se Zakon u potpunosti ne ispoštuje jednostavno nema jezičke ravnopravnosti. Pozitivnih pomaka ima, ali se i dalje suočavamo sa brojnim problemima primene Zakona pogotovu kada su zajednice u pitanja“, rekao je Slaviša Mladenović.\nKancelarija poverenika za jezike, Britanska ambasada i Međunarodna kancelarija za migracije (IOM) predstavili su platform „Voc-Up“, namenjenu učenju zvaničnih jezika na Kosovu.\n“Prema našem iskustvu ljudi su zainteresovani da uče jezik drugih zajednica, Voc- Up platform smo pokerenuli kako biste u slobodno vreme mogli sami da učite jezik. Kako bismo testirali ovu novu metodologiju učenja jezika, organizovali smo kurseve na koje se prijavio veliki broj zainteresovanih, samo mislim da nisu imali prilike i načina za učenje jezika”, rekla je Svetlana Rakić koordinator projekta IOM-a.\nMeđunarodni Dan maternjeg jezika je ustanovljen 21. februara 1999. godine, u znak sećanja na studente koji su ubijeni u Istočnom Pakistanu 1952. tokom protesta koji je organizovan što njihov jezik nije uvršten u zvanične jezike.


Unutrašnji dijalog: Sportisti traže obavezujuće uputstvo kako se ponašati sa Kosovom | KoSSev\nFoto: Zvanična Internet stranica Radne grupe za unutrašnji dijalog\nNa danas održanom novom skupu unutrašnjeg dijaloga o Kosovu i Metohiji mišljenja su izneli predstavnici sportskih organizacija. Podsetili su da je Vlada Srbije donela preporuku kako sportisti iz srpskih udruženja i organizacije treba da se ponašaju u slučaju kada su organizatori međunarodnih takmičenja, a kako kada se takmiče u inostranstvu protiv kosovskih sportista. Zatražili su da se aktuelna preporuka unapredi i da postane obavezujuće uputstvo. Kosovo je član više međunarodnih i evropskih sportskih organizacija i srpski timovi se "na razne načine snalaze" da ne budu zajedno sa ekipama iz Kosova na terenu, ocenili su sportisti. Oni su ukazali i na različite moguće praktične situacije, uz pitanje da li bi reprezenacija Srbije trebalo da siđe sa pobedničkog postolja na kome je zajedno sa ekipom Kosova.\nDirektor Džudo saveza Srbije Dragan Atanasov podsetio je da preporuke Vlade Srbije nisu obavezujuće:\n"To je preporuka, a ne obaveza. Taj dokument treba unaprediti da to bude odluka Vlade i obaveza svih nas."\nNovi predlozi u okviru unutrašnjeg dijaloga o Kosovu\nOtvoren unutrašnji dijalog: Kosovo nije izgubljeno dok 120 000 Srba tamo živ\nDodaje da Srbija želi da se kandiduje za prvenstvo Evrope u džudou 2020. godine, te da treba da postoje jasne smernice kako se ponašati u određenim situacijama, podsećajući da je Međunarodna džudo federacija primila Kosovo u tu organizaciju i da za Kosovo nastupaju džudisti koji i osvajaju medalje.\nPredsednik Odbojkaškog saveza Srbije Zoran Gajić kaže da se čini sve kako Srbija i Kosovo na takmičenjima ne bi bili u istoj grupi:\n"Pa, i ako dođe do četvrt finala ili polufinala da izbegnemo te susrete, upravo zbog intoniranja himni, pobedničkog postolja itd."\nDa se susreti izbegavaju potvrdio je i predsednik Košarkaškog saveza Srbije Predrag Danilović.\n"Imamo odlične kontakte u FIBA, gleda se da uopšte ne dođe do bilo kakvog eventualnog susreta," istakao je.\nVaterpolisti izgleda imaju najmanji problem sa Kosovom, a predsednik Vaterpolo saveza Srbije Milorad Krivokapić objašnjava i zašto:\n"Mi vaterpolisti sigurno nećemo imati problem s tim u narednih 50 godina, jer oni nemaju, koliko ja znam, nijedan bazen, niti će napraviti neki vaterpolo tim u skoroj budućnosti."\nKazao je i da ne sme nikada da se dozvoli da sportisti ne igraju na Olimpijskim igrama, ali i da ne sme da se dozvoli da neko prizna Kosovo.\n"Političari moraju da nam pomognu, da nam daju smernice, ali ne smemo da dozvolimo i da mi sportisti priznamo Kosovo," naglasio je.\nŠta, međutim, kada volja žreba odluči da srpske juniorke u rukometu odmere snage s kosovskim i to na domaćem terenu, upitao je predsednik Rukometnog saveza Božidar Đurković.\n"Očekujem da uz dozvolu Vlade Republike Srbije i resornog ministarstva odlučimo da li ćemo takav turnir igrati, ili nećemo," rekao je on.\nPredsednik Olimpijskog komiteta Srbije Božidar Maljković nada se da će se sa današnjeg skupa doneti dobri zaključci, koji će u sinergiji sa Vladom Srbije i Predsednikom eliminisati sve dileme kada su u pitanju učešća na velikim sportskim takmičenjima.\nPredstavnik Sportskog saveza Srbije Dane Korica naglasio je da je važno da se razgovara o budućnosti sporta, a da će Sportski savez Srbije podržati sve ono što Vlada Srbije odluči.\nA ministar omladine i sporta Vanja Udovičić, koji je prisustvovao ovom razgovoru, rekao je da je sport organizovao najbrojniju konferenciju i razgovor o unutrašnjem dijalogu o KiM.\n"Čuli smo sa kojim se problemima naši sportisti susreću kako na domaćem, tako i međunarodnom terenu. Imali smo argumentovane predloge kako neke stvari da rešimo. Siguran sam da ćemo izaći sa jednim konstruktivnim rešenjem, na temu koja nije bitna samo za sistem sporta, već celokupnu Srbiju," dodao je.\n"Moram da kažem da mi je puno srce što sam video da su strast sa kojom se bore za naše nacionalne boje, zastavu na sportskim takmičenjima preneli i na ovaj teren gde treba zajedno da se dokažemo u traženju rešenja za naše najteže državno i nacionalno pitanje," kazao je direktor Kancelarije za KiM i šef Radne grupe za unutrašnji dijalog o Kosovu, Marko Đurić.\nDrago mu je, ističe, što sportisti i sportski savezi nastavljaju da daju doprinos, dodajući da će se Vlada potruditi da njene preporuke budu sveobuhvatnije.\nNaredni razgovor u okviru unutrašnjeg dijaloga najavljen je za 18. decembar, a u kojem će učestvovati "stručna i naučna javnost iz oblasti ekonomije".\nO unutrašnjem dijalogu o Kosovu detaljnije na našoj tematskoj stranici "O inicijativi Predsednika Srbije za unutrašnji dijalog o KiM-u".


Crveni krst Apatin je u sklopu obeležavanja Svetskog dana borbe protiv HIV/A, a u saradnji sa Polivalentnom patronažnom službom "Doma zdravlja" iz Apatina održao niz predavanja u svim srednjim školama u Apatinu.\nOve godine kampanja u Republici Srbiji realizuje se pod sloganom "Testiraj se na HIV jer je važno da znaš".\nPredavanja su održana u periodu od 29. novembra do 01. decembra, a prisustvovalo je 129 učenika prvog razreda. U sklopu predavanja učenicima su podeljeni edukativni flajeri i drugi propratni materijal na ovu temu.\nTagovi: Crveni krst Apatin "Testitaj se na HIV jer je važno da znaš" Svetski dan borbe protiv side


Vebinar “Zaštitimo mlade od manipulacije duvanske industrije i sprečimo upotrebu duvana i nikotina” – MISSION: OXYGEN\nPovodom obeležavanja Svetskog dana bez duvana u nedelju, 31. maja, održan je vebinar pod nazivom „Zaštitimo mlade od manipulacije duvanske industrije i sprečimo upotrebu duvana i nikotina među mladima”. Ovaj događaj je organizovao Zavod za javno zdravlje Subotica, u partnerstvu sa Institutom za javno zdravlje Srbije “Dr Milan Jovanović Batut”, Institutom za javno zdravlje Vojvodine i Republičkom stručnom komisijom za kontrolu duvana Ministarstva zdravlja Republike Srbije, uz podršku Infostuda.\nVebinar je bio namenjen pre svega mladima i onima koji rade sa mladima, kako bi se upoznali sa različitim strategijama koje koristi duvanska industrija kako bi privukla nove korisnike svojih proizvoda. To su, pre svega, generacije srednjoškolaca i studenata, pa je na ovaj način njima omogućeno da se uključe i isprate.\nVebinar je vodila dr Nada Kostić Bibić iz Centra za promociju zdravlja, Zavoda za javno zdravlje Subotica, a učestvovale su i govorile:\ndr Srmena Krstev iz Republičke stručna komisija za kontrolu duvana\ndr Biljana Kilibarda iz Instituta za javno zdravlje „Batut”\ndr Snežana Ukropina iz Instituta za javno zdravlje Vojvodine\nSvetska zdravstvena organizacija dugi niz godina povodom Svetskog dana bez duvana pokreće inicijativu da se istaknu zdravstveni i drugi problemi pušenja u svetu i poziva sve zemlje da se uključe u sprovođenje delotvornih politika kako bi se zajedno usaglasili i lakše izborili sa duvanskom industrijom.\nKako duvanska industrija manipuliše mladima, Srmena Krstev from MISSION: OXYGEN\nOve godine je izabrana tema gde su u fokusu deca i mladi kao višegodišnje žrtve manipulacije duvanske industrije. Kako godišnje od posledica pušenja umre preko 8 miliona ljudi, a zahvaljujući velikom broju efikasnih mera kontrole konzumiranje duvana smanjeno je za 20% , duvanska industrija mora da pronađe nove načine da privuče potrošače. Zato se industrija fokusira se na mlade, jer je dokazano da se često počinje sa pušenjem u tinejdžerskom dobu. Namera industije je normalizacija upotrebe duvana i ciljana ponuda proizvoda mladima, te eksploataicija pušenja kao bolesti zavisnosti isključivo radi ostvarivanja finansijske dobiti. Poznavanje taktika manipulacije industrije je neophodno kako bi prevencija bila efikasnija i kako bi se mladi bolje zaštitili.\nI pored Okvirne konvencije o kontroli duvana, čiji član 5.3 nalaže da države članice koje su ratifikovale Konvenciju treba da zaštite politiku javnog zdravlja i kontrolu duvana od komercijalnih i drugih interesa duvanske industrije u skladu sa svojim nacionalnim zakonodavstvom, u Evropi su samo 4 države uspešno implementirale to u svoje zakone (Velika Britanija, Francuska, Irska i Holandija). U najvećem broju zemalja i pored zabrane direktnog reklamiranja (na televiziji, na radiju, u štampanim medijima, bilbordima) i dalje je dozvoljeno i zastupljeno reklamiranje na mestu prodaje (često pored škola), u filmovima, serijama i pozorištu – kao deo „umetničkog izražavanja“. Pored toga prisutno je i indirektno reklamiranje cigareta, elektronskih cigarete i zagrevanih duvanskih proizvoda putem interneta i društvenih mreža preko plaćenih infuensera i na taj način se zaobilaze zakoni o zabrani reklamiranja duvanskih proizvoda. Duvanska industrija povezuje se sa mladima i putem sponzorstva (stipendiranje učenika i studenata, škola i univerziteta, velikih sportskih manifestacija i slično), kao i promocije na različitim popularnim dešavanjima za mlade i distribucijom besplatnih duvanskih proizvoda i promotivnog materijala. Tu su i marketinške taktike poput dodavanje najrazličitijih ukusa duvanskim proizvodima i elektronskim cigaretama i atraktivan dizajn.\nDodatni problem u Srbiji jeste što mladi u velikoj meri pored cigareta koriste i ostale duvanske i nikotinske proizvode. Neki učenici koji nikada nisu zapalili cigaretu probali su nargilu, elektronsku cigaretu ili neki drugi zagrevani duvanski proizvod. Upotreba ovih proizvoda u najvećem broju zemalja nije adekvatno ili uopšte zakonski regulisana.\nKoliko mladi u Srbiji koriste duvanske i nikotinske proizvode, Biljana Kilibarda from MISSION: OXYGEN\nU svom izlaganju dr Ukropina napomenula je kako je veoma važno da se mladi angažuju u borbi protiv pušenja zato što njihova poruka ima mnogo veću snagu i značaj među vršnjacima od reči stručnjaka i da treba imati ovo u vidu kada se razmatraju mogućnosti prevencije pušenja dece i mladih.\nIskustva u radu sa mladima – primeri iz prakse, Snežana Ukropina from MISSION: OXYGEN\nPomenuti su i rezultati nagradnog konkursa „Ostavi sad” koji je organizovao Institut za javno zdravlje Vojvodine, a čiji je cilj bio motivacija pušača na odvikavanje od pušenja i promocija nove aplikacije za mobilni telefon „Ostavi sad” koja će ih u tome podržati.


Venger: Bio sam u pravu što sam šansu dao mladim igračima – Nadlanu.com\nčetvrtak, 18. oktobar 2018.\nVenger: Bio sam u pravu što sam šansu dao mladim igračima\nObjavljeno 26. mar 2009. / 00:00:00\nBEOGRAD, 25. marta 2009. (Beta) – Trener fudbalera Arsenala Arsen Venger izjavio je da se ne kaje što već nekoliko godina okosnicu tu ekipe čini mladi igrači, zbog čega se često nalazio na meti kritika engleskih medija.\nFrancuski stručnjak je po završetku prošle sezone dozvolio nekolicini iskusnijih igrača da napuste tim i na njihove pozicije postavio nove, mlađe fudbalere.\n“Kada sam doneo odluku da baziram igru ekipe na mlađim fudbalerima, znao sam da će me novinari žestoko kritikovati. Ipak, bio sam spreman na to i zadovoljan sam što sam bio u pravu. Znam, međutim, da moramo još mnogo da radimo kako bi napredovali kako ekipa“, rekao je Venger za zvaniči klupski sajt.\nArsenal je tekuću sezonu počeo loše, a tek u poslednjih mesec dana uspeo je da izbije na četvrtu poziciju na tabeli koja garantuje plasman u kvalifikacije za Ligu šampiona sledeće sezone.\nPored toga, “tobdžije” su eliminisale Romu u osmini finala Lige šampiona, a protivnik u četvrtfinalu biće im španski Viljareal. U nacionalnom FA kupu ekipa Arsenala igraće protiv drugog londonskog tima, Čelsija.\nProsečna starost ekipe Arsenala je 22,5 godine, a samo četiri igrača, Kolo Ture, Tomaš Rosicki, Vilijam Galas i Matijas Almunija imaju preko 25 godina.\nPoslednju od ukupno 13 titula prvaka Engleske fudbaleri Arsenala osvojili su 2004. godine.\nVenger je u ekipu iz Londona došao 1996. i do danas je sa “tobdžijama” tri puta bio šampion Engleske, osvojio je i po četiri FA kupa i Superkupa, a 2006. Arsenal je poražen u finalu Lige šampiona od Barselone.


Učenici Škole za osnovno muzičko obrazovanje u Prnjavoru izveli su danas u centru grada za sugrađane prigodan program posvećen obilježavanju Svjetskog dana muzike.\nDirektor škole Đorđe Kovačević kaže da je postojala želja da se klasična muzika predstavi građanstvu na drugačiji način nego do sada.\n“Željeli smo da jednu svjetsku manifestaciju iz kulturnog života približimo našem gradu ,na način na koji se u svijetu obilježava.“ kaže Kovačević.\nOn je izrazio zadovoljstvo što su događaj,iako se po prvi put organizuje u Prnjavoru, učenici i nastavnici škole,ali i građani prihvatili na dobar način i pokazali veliku zainteresovanost.\nPolučasovnom koncertu klasične muzike na otvorenom prisustvovao je i načelnik opštine Siniša Gatarić, koji je istakao da je muzika svojim univerzalnim jezikom uvijek spajala ljude,te da je u Prnjavoru dosta ulagano u muzičko obrazovanje.\n“Ulaganja u ovu vrstu obrazovanja biće nastavljena i dalje.Do jeseni će biti izgrađena nova Muzička škola koja će ispunjavati najviše standarde u ovoj oblasti.“ naglasio je Gatarić.(kraj) / ts /


Dekodiranje Alcatel OT-8008 Scribe HD – servis Doktor Mobil\nDekodiranje Alcatel OT-8008 Scribe HD\nVlasnicima nekih mobilnih telefona može predstavljati problem to što su zaključani za korišćenje samo sa karticom ili brojem jednog mobilnog operatera. Ovaj dosta čest problem u servisu mobilnih telefona Doktor Mobil u Beogradu rešavamo vrlo efikasno. Kod nas dekodiranje Alcatel One Touch 8008 Scribe HD smartfona možete obaviti sigurno i potpuno bezbedno.\nAlcatel One Touch Scribe HD je interesantan i cenovno pristupačan pametni telefon koji dolazi sa stylus-om i ima solidan 5.0-inčni IPS LCD ekran osetljiv na dodir u rezoluciji 720 x 1280 piksela (HD rezolucija).\nOvaj prilično lagan (135 g) mobilni uređaj ima instaliran operativni sistem Android 4.1 (Jelly Bean) koji radi pokretan četvorojezgarnim procesorom na 1.2 GHz, uz 1 GB RAM i 4 GB interne memorije (microSD karticom se može povećati do 32 GB), a tu su i kamere od 8 MP (leđna, sa LED blicem i autofokusom) i 1.3 MP (selfi), dok je uklonjiva baterija kapaciteta 2500 mAh.\nDekodiranje Alcatel One Touch 8008D Scribe HD\nMobilni telefoni koji se ne nabave kupovinom za keš, nego preko ugovora sa nekim od operatera mobilne telefonije, obično budu zaključani na mrežu tog operatera i ne mogu se koristiti sa brojem neke druge mreže.\nTakav slučaj je i sa domaćim, ali i sa inostranim operaterima, pa je pametno rešenje u takvoj situaciji pristupiti dekodiranju ili otključavanju mobilnog telefona, što je operacija koju u servisu mobilnih telefona Doktor Mobil u Beogradu obavljamo profesionalno i vrlo efikasno.\nUslugu otključavanja Alcatel OT-8008D One Touch Scribe HD mobilnog telefona pružićemo Vam sigurno, pouzdano i potpuno bezbedno po uređaj, a kako ne biste dugo čekali, nastojaćemo da ceo postupak završimo u što je moguće kraćem roku (on zavisi isključivo od trenutnog broja zahteva u servisu).\nCena dekodiranja Alcatel OT-8008 Scribe HD\nOperaciju dekodiranja Alcatel One Touch Scribe HD pametnog telefona u servisu Doktor Mobil vršimo po pristupačnoj ceni. Za konkretnije podatke o ceni ili roku za otključavanje telefona, najbolje bi bilo da nas pozovete na telefone servisa ili nam jednostavno pišite preko formulara u sledećem odeljku ovog teksta.\nOsim što profesionalno pružamo uslugu dekodiranja Alcatel telefona, u servisu Doktor Mobil u Beogradu uspešno rešavamo i sve softverske i hardverske probleme (servis Alcatel mobilnih telefona), a efikasno radimo i zamenu baterije na mobilnim telefonima.\nAlcatel OT-8008 Scribe HD – zamena ekrana\nMobilni telefon na kojem je oštećen displej može se efikasno i kvalitetno popraviti zamenom kompletnog…


Uhapšeni u akciji Limit privedeni u Tužilaštvo - Index.ba\nUhapšeni u akciji Limit privedeni u Tužilaštvo\nCrna Hronika 12.01.2022\nPolicija uhapsila muškarca u Vogošći, pronađena droga i oružje\nPredaja osumnjičenih dilera koji su jučer uhapšeni u policijskoj akciji kodnog naziva Limit započela je rano jutros, a već je nekoliko osumnjičenih privedeno u zgradu Tužilaštva KS-a na saslušanje.\nNakon što budu ispitani uslijedit će odluke o daljnjim mjerama koje će se protiv njih poduzeti. Osumnjičenima se na teret stavlja da su počinili krivično djelo neovlaštena proizvodnja i promet opojnim drogama.\nkcija Limit izvedena je jučer na području Tuzlanskog, Sarajevskog te Hercegovačko-neretvanskog kantona. Uhapšeno je 30 osoba, a zaplijenjeno je oko četiri kilograma droge i to spida, marihuane, kokaina i heroina, piše Oslobođenje.\nPrethodni članakPodignuta optužnica za ratne zločine na području Konjica\nNaredni članakPrebijena žena taksista u centru Podgorice


Oštra Luka /Općina na međuentitetskoj liniji novo žarište virusa COVID-19 u BiH / Radio Sarajevo\nOštra Luka / Općina na međuentitetskoj liniji novo žarište virusa COVID-19 u BiH\n25. 04. 2020. u 16:34:00 Fena\nŽena (65), koja je jučer preminula od virusa COVID-19, nije iz Banje Luke, već iz Prijedora, a liječila se u Klinici za infektologiju u Banjoj Luci.\n"Možemo definitivno reći da u RS-u imamo jedno novo žarište, a to je područje općine Oštra Luka odakle dolazi više zaraženih osoba, a i nekoliko poslednjih oboljelih u Prijedoru povezano je s tim klasterom", naglasio je Đaković.\nU protekla 24 sata u Oštroj Luci zabilježen još jedan novi slučaj zaraze, te je u toj maloj općini za sada osam pozitivnih za koronavirus. Oštra Luka je malo naselje i općina u zapadnom dijelu BiH, koje se nalazi na međuentiteskoj liniji i graniči s Općinom Sanski Most u Federaciji BiH.\nTagovi: Sanski Most koronavirus u BiH COVID-19 KORONA VIRUS\nBanja Luka / Nakon mjesec dana borbe: Od koronavirusa umro poznati bh. ljekar\nReakcije / Alen Šeranić ponovo napao odluku čelnika u FBiH: Ovo će zaista mnoge ugroziti


Uvertira za albanskog premijera | MIŠLJENJA | Al Jazeera\nPremijer Srbije je ponovo pokazao staro radikalsko lice i izuzetno nepoznavanje situacije u sopstvenom dvorištu (Reuters)\nDve i po decenije nakon Miloševićevog dirigovanog događanja naroda i punih 15 godina od okončanja rata na Kosovu, Srbija je iznova skliznula u živo blato međunacionalne mržnje i šovinizma. Bio je dovoljan samo jedan dron i transparent sa kartom “velike Albanije” pa da društvo, koje je na jedvite jade izborilo status kandidata za članstvo u Evropskoj uniji, iznova potone u najmračnije dubine ekstremnog nacionalizma i rasističkog primitivizma usmerenog prema susednim nacijama.\nDa su se nad evropske horizonite Srbije nadvili mračni oblaci postalo je jasno još nekoliko dana pre famozne utakmice između fudbalskih reprezentacija Srbije i Albanije. Po već viđenoj scenografiji, srbijanski mediji su obavili sveobuhvatnu pripremu za ono što će se nakon incidenta sa dronom pretvoriti u sveopštu histeriju i dirigovanu ofanzivu antievropskih snaga u Srbiji.\nBila je dovoljno samo jedna iskra da izazove sveopšti požar mržnje, šovinizma i pravi cunami antizapadnih i antievropskih emocija.\nNeprimerene najave nadolazećeg “albanskog armagedona”, uz fašisoidne poruke domaćih fudbalskih zvaničnika da će državljani nekada susedne zemlje biti hapšeni ukoliko se samo približe stadionu, predstavljali su istovremeno najavu onoga što će uslediti, ali i poziv na mobilizaciju onih snaga kojima je trn u oku evropski put Srbije. Nakon što je atmosfera pre utakmice visokog rizika dobro natopljena benzinom, bila je dovoljno samo jedna iskra da izazove sveopšti požar mržnje, šovinizma i pravi cunami antizapadnih i antievropskih emocija.\nVođeni uobičajenim stereotipima i dobro oprobanim propagandnim obrascima iz devedesetih godina prošlog veka, srbijanski mediji su, bez ikakve zadrške, kao vinovnika incidenta sa dronom optužili brata albanskog premijera Olsija Ramu, koji je bio član zvanične delegacije Fudbalskog saveza Albanije. Iskoristivši sramno ćutanje zvaničnih organa Srbije, mediji su objavili lažne informacije o hapšenju brata albanskog premijera, kod koga je navodno pronađen i daljinski upravljač kojim je upravljano famoznim dronom.\n‘Ugrožen i predsjednik’\nDa nešto sa “očiglednom albanskom” provokacijom ipak nije u redu postalo je jasno već u trenutku kada su, istraživačkom novinarstvu poslovično neskloni, srbijanski mediji za nepunih desetak minuta “otkrili” i objavili informacije o ličnostima koje su se nalazile na kontroverznom transparentu. Tome je usledilo mentalno divljanje dežurnih režimskih teoretičara zavere, koji su čitav ovaj događaj interpretirali kao široku zaveru zapadnih zemalja, sa ciljem da se ugrozi poredak u Srbiji i spreči poseta ruskog predsednika Vladimira Putina Beogradu.\nSimptomatično je i to da se loše režirana šovinistička farsa u Beogradu dogodila u vakuumu nastalom sramnim ćutanjem srbijanske policije i bezbednosnih službi, koje nisu našle za shodno da u javnost izađu sa zvaničnom verzijom događaja, koja bi bila potkrepljena i odgovarajućim dokazima. Tako je medijskim spekulacijama prepušteno nagađanje odakle je famozna letelica došla, ko je njome upravljao i kako je ona uopšte mogla da dospe na stadion uprkos rigoroznim merama obezbeđenja. Da situacija sa propustima bezbednosnih službi nije nimalo naivna svedoči i podatak da je na stadionu bio prisutan i predsednik Srbije Tomislav Nikolić, koji je lako mogao da bude meta atentata koji je bilo moguće izvesti dronom.\nEdi Rama važi za predanog promotera politike regionalnog pomirenja i unapređenja odnosa između Srbije i Albanije.\nOno što je dalo posebnu težinu ćutanju policije jeste odsustvo demantija da je brat premijera Albanije bio hapšen, kao i da je on jedan od osumnjičenih za organizovanje incidenta zbog kojeg je utakmica na kraju i prekinuta. Da optužbe na račun Olsija Rame nemaju previše logike bilo je jasno već iz same činjenice da je reč o bratu premijera Albanije, koji nikada u svojoj političkoj karijeri nije zastupao ideju “velike Albanije”.\nUprkos preovlađujućim predrasudama u Beogradu, Edi Rama važi za predanog promotera politike regionalnog pomirenja i unapređenja odnosa između Srbije i Albanije, zbog čega bi, za svega nekoliko dana, trebalo da bude i gost svog srpskog kolege.\nAlbanska pomoć za poplavljene\nU duhu politike koju promoviše, a koja je sušta suprotnost svemu onome što predstavlja transparent sa kartom “velike Albanije”, Vlada Edija Rame je pre samo nekoliko dana uplatila 100.000 evra na ime pomoći područjima u Srbiji koja su postradala u edavnim poplavama. Te činjenice, kao i mogući motivi za izazivanje incidenta, već sada ozbiljno dovode u sumnju poluzvaničnu verziju koja je nekritički servirana u većini srbijanskih medija.\nI dok istina o dronu tek treba da izađe na videlo, ono što je već sada potpuno jasno jeste da su rekacije srbijanskih navijača, državnih organa i, što najviše zabrinjava, državnih zvaničnika potpuno neprimerene i krajnje neodgovorne. Od optužbi premijera Srbije Aleksandra Vučića da je u loži bila prisutna “banda lažnih albanskih zvaničnika”, preko skandaloznog zvaničnog demarša koji je ministar spoljnih poslova Srbije Ivica Dačić uručio albanskom ambasadoru u Beogradu, pa do otvoreno šovinističke izjave predsednika Nikolića da će “Albaniji biti potrebni vekovi da postane normalna država”, srbijanski državni vrh je demonstrirao krajnje zabrinjavajući nivo primitivizma i anticivilizacijskog načina ophođenja prema susedima.\nRekacije srbijanskih navijača, državnih organa i, što najviše zabrinjava, državnih zvaničnika potpuno neprimerene i krajnje neodgovorne.\nNedopustive izjave srbijanskih zvaničnika posebnu težinu dobijaju u svetlu, sada već prilično neizvesne, istorijske posete albanskog premijera Beogradu i očekivanog značajnog unapređenja odnosa dveju zemalja. Incident koji se dogodio i reakcije koje su usledile najviše bi mogli da štete upravo premijerima Vučiću i Rami, koji će imati ozbiljnih problema da domaćim jastrebovima objasne njen stvarni i dugoročni značaj.\nS druge strane, eventualno otkazivanje istorijskog susreta u Beogradu, što je već otvoreno nagovešteno od strane pojedinih prorežimskih “analitičara” u Srbiji, direktno bi potkopalo višemesečne napore koje je Vučić lično, u tesnoj saradnji sa Nemačkom, preduzeo radi realizacije konkretnih projekata kao najboljeg puta za unapređenje regionalnih odnosa u okolnostima manjka poverenja koje postoji među balkanskim narodima. Da do otkazivanja te posete ne sme doći ukazuje i nimalo slučajna reakcija nemačkog ambasadora u Beogradu Hajnca Vilhelma, koji je, osuđujući incidente na prekinutoj utakmici, upozorio da se sa pripremama posete Edija Rame mora neometano nastaviti.\nBraća dva premijera\nU svetlu važnosti predstojećeg susreta dvojice premijera izuzetno je zabrinjavajuće i to što je Vučić potpao pod uticaj sveopšte šovinističke histerije u Beogradu. Tendenciozno interpretirajući nemile događaje, koristeći pri tome krajnje neprimeren i uvredljiv rečnik, posle dužeg vremena premijer Srbije je ponovo pokazao svoje staro radikalsko lice i izuzetno nepoznavanje situacije u sopstvenom dvorištu. Da mu situacija nije baš najjasnija premijer Srbije je pokazao i očiglednim previdom da se u grupi, koju je nazvao “bandom lažnih albanskih zvaničnika”, nalazio i brat njegovog albanskog kolege, koji je preko noći postao žrtva iste one matrice koja je, pre samo dve i po nedelje, primenjena i protiv Vučićevog brata Andreja.\nU nedopustivom napadu emocija, Vučić je očigledno prevideo da jedini koji mogu izvući korist iz postojeće histerije i eventualnog odlaganja posete albanskog premijera Srbiji jesu iste one antievropske snage u zemlji koje mu već duže vreme rade o glavi i, prizivajući državni udar, pretnjama i ucenama nastoje da izdejstvuju njegovo odustajanje od nastavka evropskog puta Srbije.\nUoči susreta dvojice premijera zabrinjavajuće je što je Vučić potpao pod uticaj sveopšte šovinističke histerije u Beogradu.\nBio toga svestan ili ne, Vučić bi morao da zna da je sve ono što se događalo na stadionu Partizana u Beogradu, kao i medijska uvertira koja je trajala danima unazad, ali i posledice koje se sada prizivaju, predstavlja podmukli napad na njega i njegovu politiku nastavka unapređenja odnosa u regionu kao sastavnog i neizostavnog dela evropskog puta Srbije. U tim okolnostima svako njegovo podilaženje probuđenoj nacionalističkoj matrici, zasigurno predstavlja njegovo političko samoubistvo i urušavanje sopstvenih, teško stečenih, pozicija.


Zabrinjavajuće: Đoković otkazao trening na Rolan Garosu - 08.10.2020, Sputnik Srbija\nSrpski teniser Novak Đoković otkazao je trening koji je trebalo da ima pred polufinalni meč Rolan Garosa u petak protiv Stefanosa Cicipasa. 08.10.2020, Sputnik Srbija\nPrema ranijem planu, prvi teniser sveta trebalo je danas da izađe na teren broj tri kompleksa u Bolonjskoj šumi i odradi poslednje pripreme uoči polufinala protiv grčkog tenisera, objavile su „Novosti“.\nĐoković je imao pravo na trening od 60 minuta, ali je odlučio da ga preskoči. Ovo bi, kako se navodi, moglo da bude zabrinjavajuće posle svega što se dešavalo tokom duela četvrtfinala sa Pablom Karenjom Bustom.\nNovak je, naime, tokom meča protiv Španca imao mnogo problema sa povredama, posebno tokom prvog seta. Žalio se na bolove u vratu, a nešto nije bilo u redu ni sa laktom. U pauzi između prvog i drugog seta na teren je izašao fizioterapeut koji je uspeo da mu pomogne.


Vakcina bi im pojačala imunitet, dajući dugotrajnu zaštitu od svih varijanata.\n“Za razliku od vakcina, koje izgleda da proizvode prilično jak imunološki odgovor kod skoro svih, prirodna infekcija je malo promenljivija”, rekla je Apruva Mandavili.\nFragmenti virusa takođe mogu ostati u telu nedeljama nakon infekcije, što daje imunološkom sistemu više vremena da nauči da se bori protiv njega, dok proteini koje nosi vakcina brzo izlaze iz tela, piše u “njujork tajmsu” (New York Times)\n“Ali dugoročno, nije otporan na infekcije, baš kao ni vakcine”, rekla je Apruva Mandavili. Čini se da prirodni imunitet nudi zaštitu barem nekoliko meseci, a možda i godinu dana, što je duže od ponovne infekcije koja proizvodi simptome.\nJoš jedna velika nepoznanica je koliko dobro prirodni imunitet štiti od novijih varijanata. Većina studija koje prate prirodni imunitet sprovedena je pre pojave varijante delta, a novija istraživanja su neujednačena.\n“Takođe znamo da se mogu ponovo zaraziti nakon određenog vremena, čak i ako se ne razbole jako, mogu da prenesu virus na druge ako se zaraze”, dodala je ona.


“Onda se pojavio prodavac, po kome dotični softver samo što ne ide sa vama u krevet, a njegovo korišćenje je toliko lako da predstavlja test inteligencije i ko to ne može očigledan je moron. Idila je trajala do instalacije i početka rada.”\nOsnovna stvar koju treba imati na umu jeste da je nabavka novog softvera u većini slučajeva veoma neprijatan događaj za firmu, i to bez obzira na to koliko je novi softver kvalitetniji u odnosu na stari. Nemojte verovati ako vam saopšte da će prelaz biti “sasvim brz i jednostavan” - to se može desiti samo ako ste veoma mala, jednostavna, veoma dobro organizovana firma, pri čemu je softver kao pisan za vas. Svi zaposleni će morati da uče novi princip rada, treba se uklopiti u sasvim novu filozofiju, a možete biti sigurni da će se pojaviti svi problemi koji se uopšte mogu pojaviti. Zašto je to tako? Najveći deo problema nastaje iz proste činjenice da je u pitanju promena, koja nikad nije poželjan događaj u ustaljenoj svakodnevici jedne firme. Ako neko godinama radi svoj posao na jedan način i sada treba da to promeni, sigurno je da će pružati otpor na ovaj ili onaj način. Zaposleni mogu donekle biti motivisani činjenicom da će im novi softver omogućiti da neke stvari rade lakše i brže, ali pošto se to u početku svodi na njihovo povećano angažovanje, skoro sigurno će bar za neke biti neophodna gruba sila da se privole na saradnju.\nSledeća bitna stvar je da kvalitetno uvođenje softvera podrazumeva reorganizaciju firme. Za mnoge će predstavljati šok da uvođenje poslovnog softvera češće podrazumeva prilagođavanje firme softveru, a ne obrnuto. Tako u jednom od novijih brojeva stručnog časopisa za knjigovodstvo možete pročitati sledeći savet kupcima softvera: “svaki softver može da se menja i prilagođava klijentima, računovodstveni softver treba da se prilagođava preduzeću i računovođama, a ne obrnuto”. Naravno, za svaku firmu je teoretski idealno da ima softver koji je napravljen samo za njih, ali se od toga davno odustalo: cena izrade i naročito kasnije održavanje takvog softvera je potpuno neisplativo i za najveće firme. Zato se uvek treba odlučiti za gotovo rešenje, ako je to ikako moguće. Zaposleni u firmama obično imaju predstavu o sopstvenoj firmi kao “posebnoj i specifičnoj”, smatrajući da je to nešto dobro, ali prava istina je da je to sa stanovišta softverske podrške nešto najgore što može da vam se desi.\nAko treba posebno izdvojiti zabludu u vezi poslovnog softvera koja je najdublje ukorenjena, onda je to bez dileme nerealno očekivanje. Menadžment iz nekog razloga očekuje od softvera da im reši skoro sve probleme koje imaju, počev od loše organizacije, preko loših kadrova, pa do loše prodaje (poznati vic o korisniku koji se žali na loš rad programa “ne radi dobro, prikazuje male iznose na stanju računa” ima sasvim ozbiljne korene). Dobar deo krivice za ovo snose reklame i “frizirane” prezentacije softvera koje se mogu videti kod nas. Od reklama se valjda i ne očekuje da saopšte neku realnu informaciju, a sigurno ne neki ozbiljan problem koji prati proizvod koji se reklamira. Iz nekog razloga, naše tržište je izuzetno podložno uticaju reklama. Ako se na to doda i skoro potpuno odsustvo tekstova koji objektivno analiziraju mogućnosti konkretnih softverskih proizvoda (zapitajte se kada ste čitali prikaz nekog poslovnog softvera u kome je ukazano na neki njegov nedostatak), rezultat je vrlo predvidljiv. Zapamtite: nasuprot atraktivnim reklamama i tvrdnjama prodavaca softvera, svaki program (baš kao i svaki drugi alat) ima svoja ograničenja. Da bi napravili dobar izbor, prva stvar je da saznate koja su to ograničenja i mane softvera koji nameravate da pazarite. Zato prvo pitanje prodavcu softvera treba da bude “koje su mane vašeg proizvoda”. Što ih realnije sagledate, veće su šanse da izbegnete probleme. Pri tom cena softvera i reputacija proizvođača ne igraju značajnu ulogu: i jako skupi programi mogu imati izuzetno ozbiljna ograničenja, a može se desiti da neka opcija koja vam je neophodna za normalan rad prosto ne postoji (i ne može se dograditi) u softver koji ste platili nekoliko puta više nego stari.\nPonekad se softver namerno koristi kao sredstvo za rešavanje organizacionih problema: menadžeri velikih (i obično naglo izraslih firmi) često povlače skoro paničan potez: kupuju softver koji nameće određena kruta rešenja kako bi “presekli” rasprave i usvojili rešenje koje funkcioniše. Znači, nije pitanje da li je to dobro rešenje, pitanje glasi da li uopšte funkcioniše! Ovde ima neke logike, mada se u principu radi o namernom izazivanju poplave kako bi se ugasio upaljen tepih. Rešenje je bez ikakve sumnje neracionalno i skupo, ali u praksi može dati rezultate. Rezultat je vezan za kvalitet tima koji uvodi pomenuti softver, ali i prostu sreću - ako imate poslovanje koje “pasuje” u model koji podržava softver, prolazite dobro. U suprotnom rizikujete konstatne probleme u narednih nekoliko godina.\nPosle duge vladavine domaćih programa, od pre nekoliko godina u Srbiji se mogu nabaviti i strani poslovni programi. U pitanju su lokalizovani programi koji rade u više zemalja i obično su namenjeni većim firmama (pri tom “veća firma” treba shvatiti uslovno, jer neke ovdašnje velike firme su izuzetno male po svetskim merilima). Neki od tih programa su izuzetno složeni sistemi u koje su uloženi ogromni resursi, sasvim nedostižni domaćim proizvođačima. Ovo je svakako bitna stavka koja mora značiti pri odlučivanju. Domaći softver je većinom nastao u nemerljivo skromnijim uslovima i tehnički gledano, u većini slučajeva ga je teško porediti sa takvim proizvodima.\nIpak, postoje neke stvari koje ne idu u prilog stranom softveru. Prvo, njegova cena je obično za red veličine veća od cene domaćeg softvera. Pri tom ne mislim samo na cenu samih licenci (koja ponekad može da izgleda sasvim korektno), već na kasnije “održavanje” softvera koje može da košta pravo malo bogatstvo. Takođe treba imati u vidu da je lokalizacija poslovnog softvera izuzetno težak zadatak, naročito kad se uzmu u obzir naši propisi. Prevođenje menija i uputstva je najmanji problem (mada se i tu može uočiti dosta nedostataka), daleko ozbiljnije je obezbeđenje funkcija koje pokrivaju lokalne propise i još bitnije, podržavaju lokalnu logiku poslovanja. Tu na žalost nema prečice - program koji je koncipiran da radi po nabavnim cenama je izuzetno teško naterati da lako radi sa nivelacijama prodajnih cena ili sa domaćim izumima tipa KEPU. Eto razloga zašto se programi kojima cene počinju od nekoliko desetina hiljada evra tek od skora reklamiraju da imaju KEPU (što je ovde obavezna stavka i za programe od 50 evra). Na ovaj spisak treba dodati domaće specijalitete tipa M4, PPP, podrška za fiskalne uređaje... Većina stranih programa inicijalno ne podržava ništa od ovoga, nego lokalni distributeri dograđuju originalni program novim modulima. Tako je uobičajeno da se plate, maloprodaja, osnovna sredstva i sl. rade “lokalno”. Postoje čak slučajevi u kojima lokalni distributeri nezvanično obećavaju korisnicima izmenu propisa, koji će onda navodno biti prilagođeni rešenjima u programu.\nJoš jedan ozbiljan problem za strani softver predstavlja profil ovdašnjih firmi. Naime, domaće firme se obično bave “mešanim” delatnostima, pa imate slučajeve da se ista firma bavi prodajom i servisom automobila, uvozom zubarske opreme i vođenjem lanca restorana (primer iz prakse!). Naravno, nisu sve firme ovako egzotične, ali evidentno je da skoro ne postoji granica između veleprodajnih i maloprodajnih firmi - svaka naša firma pre ili kasnije odluči da ima i jedno i drugo. To je međutim neuobičajeno u inostranstvu, pa je i softver razvijan namenski. Strani softver koji se ovde nudi uglavnom je namenjen veleprodaji, dok su MP moduli lokalno razvijani i “nalepljeni” na osnovni sistem. Bez obzira na mogućnosti modularnog povezivanja koji softver podržava, to nužno smanjuje kvalitet celine.\nSvaki čovek teži da ima neke specijalne osobine, da bude poseban po nečemu što će ga odvojiti od drugih ljudi i učiniti jedinstvenim. Zaposleni po firmama nesvesno (i uglavnom bezrazložno) prenose takvu težnju na celu firmu - veoma često se čuje izjava “mi smo veoma specifični”, čak i kad se radi o sasvim standardnoj firmi. Takav stav može biti izuzetno skup kod izbora softvera - izrada softvera za sopstvene potrebe je nešto što treba raditi u krajnjoj nuždi, kad ne postoji ama baš ni jedna druga opcija. Pretresite još jednom sve mogućnosti - ako treba, bolje je napraviti i kompromis i odustati od nekog zahteva nego osuditi sebe na nešto tako zahtevno kao što je izrada softvera za sopstvene potrebe. Mnoge firme u našim uslovima pribegavaju takvim rešenjima, ali u proseku sa jako slabim rezultatima. U prvo vreme se takva ideja može učiniti privlačnom - umesto da se poslovni proces na silu ugurava u neki veliki i nužno krut sistem, nađe se softverska firma ili čak sposoban pojedinac koji na osnovu vaše priče napravi softver “sa slikama zaposlenih” - vaš stari proces je u potpunosti očuvan za obično skromne pare i svi su srećni i zadovoljni. Ili baš i nisu? Problem nastaje kad prvi put zatreba neka izmena tog sistema - ako mislite da vam izmene neće trebati, grdno se varate - samo je pitanje da li će do te potrebe proći dani ili nedelje! Ok, ponovo se angažuje ista firma/pojedinac da vam odradi izmenu i ponovo smo ok. Ali, program se nabavlja za pet, deset, pa i više godina - šta ako je autor programa otišao u inostranstvo, ili prosto više ne bude imao interesa da to radi? Na angažovanje drugog programera zaboravite, jer je snalaženje u tuđem sorsu samo još jedna lepa priča koja postoji samo u literaturi. I tako ste ponovo na početku iste priče...\nBez obzira na veliku popularnost skraćenice ERP, realno mali broj ljudi razume šta to zaista znači. Skraćenica ERP je nastala od “Enterprise Resource Planning”, što treba da označi način da imate pod kontrolom najširu moguću sliku vašeg poslovanja. U stvari, ERP označava metodologiju koju podržava određeni softver (koji se onda zove ERP softver). Pojednostavljeno, ERP softver označava potpuno integrisan sistem koji pokriva poslovanje firme i omogućuje uvid i upravljenje ključnim parametrima. Time menadžeri dobijaju kvalitetan uvid u poslovanje firme. Ako ovo poredite sa standardnim izlazom koji vam obično daje knjigovodstveni program, radi se o kvantnom skoku - umesto ograničenih zakonski propisanih izveštaja, dobijate ključne parametre poslovanja koji vam omogućavaju da stvari držite pod kontrolom. Pravi ERP sistemi su rezultat rada velikih timova i njihova glavna prednost što u sebi imaju ugrađeno znanje i iskustvo velikog broja firmi - prethodnih korisnika. Osnovna ideja je da ta gotova rešenja prosto primenite u svom poslovanju - umesto da sami tražite svoja rešenja, prihvatite već gotovo koje je isprobano i sigurno kvalitetno.\nSve ovo zvuči jako lepo i naravno, prirodna težnja svake firme jeste da uvede takav sistem. Međutim, kao i sve na ovom svetu, uvođenje takvog sistema ima svoju (visoku) cenu. Bez obzira na prividnu sličnost sa uvođenjem “običnog” softvera, radi se o daleko ozbiljnijem procesu. Ako nabavku ERP-a zamišljate kao kupovinu novih, skupljih i luksuznijih kola, imate veoma lošu sliku šta će se dešavati. Mnogo bolja analogija je u skupom plaćanju bolne operacije koja će vam izvaditi i zameniti dotrajale organe. Prvo, uvođenje ERP sistema zahteva kompletnu reorganizaciju firme. Da bi se sistem uspešno uveo, predstoji krajnje ozbiljno angažovanje ne samo ekipe koja uvodi softver, nego i vaše angažovanje. Od vas se očekuje da odustanete od svih navika koje se ne mogu uklopiti u softver: ono što ste možda godinama razvijali i šta smatrate neodvojivim delom vaše firme, moraće da se menja. Da biste koristili tuđe ideje morate odustati od nekih svojih. Ovo podrazumeva preispitivanje svih poslovnih procesa. Već samo to znači da će na površinu isplivati strvari koje je neko nekada gurnuo pod tepih i niko ih nije primećivao do danas. Ako neko u firmi sporije ili lošije radi, to će takođe izaći na videlo: da bi sistem funkcionisao kao celina, svaki njegov deo mora dobro funkcionisati.\nSledeće bitno pitanje je da li vam uopšte treba takav sistem? Na to je veoma teško generalno odgovoriti. Firma može imati poslovni softver koji joj pruža sve bitne parametre poslovanja, a da to nije “pravi” ERP softver. Poslovanje firme može biti takvo da ERP prosto nema ekonomskog opravdanja - ako slupate brdo para i okrenete firmu naglavačke da bi dobili par novih izveštaja, sigurno niste uradili dobar potez. Treba imati u vidu da je najbolji softver za neku firmu onaj koji ima tačno one opcije koje su toj firmi potrebne - nije dobro ako ih ima manje, ali ne valja da ih ima i mnogo više. Takođe, skoro svaki poslovni softver prirodno evoluira ka nekoj vrsti ERP sistema - sve ređe se nailazi na pojedinačne aplikacije tipa robno, finansijsko, .. rešenja koja komuniciraju nekim slabim kanalima - svi noviji programi imaju jednu bazu podataka i teže potpunoj funkcionalnoj integraciji. To znači da ako imate softverski dobro pokriveno poslovanje, bez višestrukog unosa podataka i ako vam je omogućena “široka slika” vašeg poslovanja, već imate ono što je najbitnije za ERP.\nImajte u vidu da se skraćenica ERP veoma zloupotrebljava - ne postoji neka jasna granica koji softver bi mogao da nosi ovaj naziv, a koji ne. Rezultat je da se ona koristi za dosta poslovnih programa, bez nekog realnog osnova - ako neko svoj proizvod reklamira kao ERP, a ne “običan softver”, to samo po sebi veoma malo znači.\nSa druge strane, velika suma novca odvojena za softver, kao i zvučno ime iza ne znače uvek da dobijate šta želite: poznati su slučajevi gde se i pored uvedenog jako skupog ERP softvera u Excelu obračunava porez, operativne evidencije (KEPU) se rade ručno, kao i bilansni izveštaji. Naravno, ovo je u suprotnosti sa samom definicijom ERP sistema, pa tako dobijate ERP softver koji se koristi samo za delimično. Takođe, postoje manje poznati detalji u vezi ERP rešenja koji vam se kao korisniku neće svideti. Tako se prilikom analiza ERP rešenja naglašava da je u pitanju veoma skupo rešenje, pri čemu se ne misli na cenu samog softvera. Naime, potpuna intergracija poslovnih procesa podrazumeva veoma kruto organizovan softver, veoma strogu organizaciju firme, pa je često neophodno da se radikalno izmeni način rada, a ne tako retko je potrebno zameniti i nedovoljno kvalitetne zaposlene. Pri tom ovi uslovi jačaju sa veličinom firme. Znači, ako očekujete ekvivalent kupovine mašine i pritiskanje “On” dugmeta, zaboravite na to. Uvođenje svakog integrisanog sistema podrazumeva odlučne rezove u organizaciji firme i poslove čije trajanje se meri godinama, naročito u našim uslovima.\nVećina korisnika se ne razume u poslovni softver, što naravno nije neobično. U pitanju je specifično znanje i naročito iskustvo koje je kod nas veoma retko. Zato je dobra ideja angažovati konsultanta kod izbora softvera, a naročito kasnije, prilikom uvođenja. Kod nas su konsultanti još uvek retke zverke, a većina firmi na pomen ove reči automatski dobija sliku koja se otprilike može opisati sa “krasnorečivi prevarant koji će napisati par beskorisnih elaborata i uzeti velike pare bez ikakvog efekta”. Na žalost, ovakav utisak ima svoje sasvim realno pokriće - do skora je postojala mala armija ljudi koji su se u nedostatku isplativijeg posla deklarisali kao konsultanti i počeli su da “savetuju” svakoga (ko ima pare) o svemu i svačemu. I danas imate sasvim solidne šanse da naletite na takve tipove, pa je bitno da pre nego što svoju sudbinu stavite nekome u ruke dobro proverite o kome se radi.\nAlternativa da o izboru softvera samostalno odlučuju šefovi računovodstva i komercijale, pa i IT-a takođe nije najbolja ideja - bez obzira što oni često mogu da postave “prava pitanja” u svom domenu, normalna pojava je da svi zaposleni prosto traže funkcije koje su imali u starom softveru, što može biti jako loše za finalnu procenu. Dakle, treba vam neko ko je neopterećen starim ili bilo kojim softverom, ali može da spozna detalje vaše organizacije i uz to je dovoljno stručan da može da proceni koliko je ponuđeno rešenje kvalitetno. I tada ocenu uzmite sa rezervom, jer je izuzetno teško pronaći osobu koja zadovoljava sve pobrojane kriterijume. Ne treba se zavaravati - bez obzira koliko detaljna i korektna bila prezentacija programa, korisnik nema realne šanse da sagleda njegov kvalitet - to se može videti isključivo posle najmanje nekoliko meseci poslovanja.\nSa jedne strane, postoji pravilo koje glasi “ako nešto radi, ne opravljaj ga”! Da li postojeći softver zadovoljava većinu vaših zahteva? Da li imate većih problema u radu? Da li vam smeta neko njegovo ograničenje? Ova pitanja deluju logično, ali se začuđujuće često ne postavljaju pre zamene softvera. Tako postoje firme koje se odlučuju za novi softver i pored korektnog postojećeg, iz sasvim čudnih razloga (“selimo se u nove prostorije, pa bi želeli lepši softver”)! Naravno, situacija nije uvek ovakva i dešava se da firma godinama koristi softver koji je objektivno koči i sputava. Tada se promena mora obaviti, ali i dalje ostaje otvoreno pitanje vremena i načina na koji to uraditi. Treba krenuti od toga šta tačno želite od novog softvera i koji su tačno nedostaci postojećeg. Da li je moguće nadgraditi postojeći softver tako da dobijemo ono što nam treba? Ako tako možete dobiti ono što vam nedostaje, možda i nemate razloga da menjate softver. Koja je cena i koji su nedostaci (a svakako ih ima) novog softvera? Da li on ima neka tehnička ograničenja koja mogu predstavljati problem u korišćenju? Naravno, takve stvari nećete naći u atraktivnim prezentacijama i reklamama: tamo je sve idealno i korisniku se jasno asocira da nastupa period u kome nestaju svi problemi i efikasnost poslovanja ide eksponencijalno na gore. Sličan kvalitet informacija nose i tekstovi u stručnoj štampi koji u formi prikaza nekog proizvoda bezočno “friziraju” realnost, tako da ni osoblje zaposleno u firmi o kojoj se govori ne raspoznaje da se tu govori o njima! Naročito ne treba verovati “studijama slučaja” u kojima se opisuje kako je neka firma “procvetala” posle uvođenja novog sistema. Neki prodavci su i te kako svesni ovog problema, pa preduzimaju preventivne korake pre prodaje programa. Primera radi, zamislite posledice vesti da je neki korisnik tužio firmu koja mu je uvela softver zbog loše obavljenog posla? Da se “loš glas” ne bi proširio, neke firme sa korisnicima sklapaju povoljnije ugovore ako njihovi menadžeri objave afirmativan tekst o softveru, sve dotle da traže od korisnika zabranu širenja informacija o softveru. Međutim, direktna analiza postojećih instalacija treba da bude obavezan korak u izboru softvera. Obavezno pitajte za iskustva postojeće korisnike i to po mogućnosti nekog ko radi u programu, ali nije učestvovao u nabavci (ljudi obično teško priznaju svoje greške). Insistirajte na detaljnim odgovorima na svoja pitanja, tražite duži probni period tokom koga možete da probate novi program (mada nemojte očekivati čuda od ovoga). Naravno, lista pitanja i potencijalnih dilema ovim ni blizu nije iscrpljena. Na primer, veoma bitan faktor koji se uzima jeste konačna cena uvođenja novog softvera. Inicijalna cena je takođe bitna, ali nikako ne treba zanemariti kasnije troškove, koji vremenom obično višestruko nadmaše osnovnu cenu.


Prema informaciji koju nam je potvrdio pred zaključenje lista Laslo Varga, republički poslanik, za sinoć je u Sali Velike terase za 18 časova bila zakazana osnivačka sednica organizacije civilnog društva Mađarski pokret (Magyar Mozgalom), a na dnevnom redu bilo je usvajanje osnovnih načela koja obuhvataju, kako se u pozivnici navodi, „fundamentalne ciljeve i vrednosti koje organizacija namerava zastupati, postaviće se organizaciona struktura i započeće se izrada programa kojiće činiti osnovu konkretnih aktivnosti“.\nIštvan Varga ostaje poslanik u Skupštini Srbije\ni ulazi u Mađarski pokret\nOrganizacija civilnog društva vojvođanskih Mađara, naglašava se, treba da bude nadstranačka, opštenarodna, „sa ideološkog aspekta eklektična“, čije članove će povezivati zajedničke vrednosti, principi i ciljevi, a Mađarski pokret je otvoren za svakog sunarodnika koji radi za dobrobit svoje domovine i za Mađare. Ova organizacije ne stremi ka osvajanju vlasti i ne osniva se za ili protiv političkih partija ili funkcionera, nego joj je cilj da se oslobode do sada neiskorišćene stvaralačke energije i ideje.\nMeđutim, kako nam je rekao Laslo Varga, koji je u ponedeljak isključen iz Saveza vojvođanskih Mađara, osnivanje Mađarskog pokreta povezano je sa stanjem u ovoj partiji, u kojoj su, kako tvrdi, mnogi članovi izopšteni iz partijskog života ili gurnuti na marginu.\n„Civilni pokret će okupljati viđenije političare, koji iz ovih ili onih razloga nisu učestvovali u javnom životu, direktore škola i fakulteta, novinare, glumce i sve ljude od integriteta. Na osnivačkoj sednici očekujemo prisustvo oko 250 do 300 zainteresovanih“, rekao je Laslo Varga.\nOsnivanje Mađarskog pokreta zakazano je na dan Svetog Ištvana, najveći mađarski praznik, a među onima koji će mu pristupiti najavljeni su pored ostalih, gradonačelnik Jene Maglai, advokat Joža Laslo, Tamaš Korhec i drugi članovi SVM-a od kojih je nekolicina nedavno isključena iz stranke Saveza Vojvođanskih Mađara.


Beograd, 2.oktobar 23. septembra 2020. održano je takmičenje učenica osnovnih škola iz Srbije u idejnom i programerskom inovativnom rešenju za edukativnu video igru, nazvano „Hack#teen“. Takmičenje su organizovali Ministarstvo trgovine, turizma i telekomunikacija, Telenor Fondacija i Udruženje AFA u okviru „Nedelje inovacija“ u Beogradu, koju su otvorili predsednica Vlade Ana Brnabić i generalni direktor Telenora Majk Mišel.\n„Hack#teen je deo inicijative „More Girls in STEM“, koji je je posvećen ohrabrivanju i motivisanju devojčica da se više zainteresuju za prirodne nauke i uključe u STEM zanimanja. Ovo je tema koju Telenor i Telenor fondacija podržavaju već nekoliko godina, a ove godine je drugi put uspešno organizovan i Hackathon za devojčice.“, rekla je Milica Begenišić, menadžer Telenor Fondacije.\nU takmičenju je učestvovalo 50 devojčica uzrasta od 11 do 14 godina iz cele Srbije, raspoređenih u 10 timova. Sa učesnicama su radile mentorke iz različitih kompanija, uključujući Tanju Živković Jovanović i Vesnu Milenović iz Telenora. Kroz praktičan rad pokušali su da dođu do najinovativnijih rešenja za smanjenje rodnog jaza u nauci i tehnologiji kroz medijum edukativnih video igara.\nNajboljim timovima nagradu su uručili Tatjana Matić, državna sekretarka Ministarstva trgovine, turizma i telekomunikacija, Vesna Bengin, Co-founder Biosense instuta i Đorđe Popović, direktor korporativnih odnosa Telenora, koji je tom prilikom rekao:\n„U našoj kompaniji, kada je reč o zapošljavanju, trudimo se da ne ispunimo kvote već se vodimo time da, ili ste dobri u svom poslu, ili ne. Takav pristup nas je zapravo prirodno doveo u situaciju da imamo izjednačen broj žena i muškaraca u našem timu. Dakle, uvek smo u potrazi za talentima, nebitno koga su pola. To je i najvažniji razlog zašto smo ovde, da podržavamo razvoj talentovanih mladih osoba u oblastima nauke, tehnologije, inženjerstva i digitalizacije uopšte."\nPrvu nagradu osvojio je tim iz OŠ „2. oktobar“ iz Zrenjanina sa mentorkom Dijanom Bucković iz kompanije IBM, drugu OŠ „Borislav Pekić“ iz Beograda sa mentorkom Katarinom Milosavljević iz kompanije Fishandbuker, treće mesto pripalo je OŠ „Jošanička Banja“ iz Jošaničke Banje sa mentorkom Jelenom Kitanović iz kompanije Fishandbuker, a specijalnu nagradu dobio je tim OŠ „Dule Karaklajić“ iz Lazarevca sa mentorkom Tanjom Živković iz Telenora.\nNa zatvaranju Nedelje inovacije, održanom u rezidenciji Švedskog ambasadora, AFA je dodelila nagrade za doprinose kompanija i pojedinaca u inovacijama i inovativnim inicijativama. Tom prilikom, Telenor fondaciji dodeljena je nagrada Foundation empowering youth of the future.


Ostali sportovi - Karate: Sara Žunić do srebra na Svetskim školskim igrama\nNapisano u kategoriji Ostali sportovi, 15 septembra, 2021\nU sklopu Svetskih školskih igara koje se održavaju u Srbiji, Prve Svetske školske igre u karateu su održane u Pančevu. Dobri organizatori su bili Karate Federacija Srbije i Savez za školski sport Pančeva.\nNa igrama su učestovali učenici od 13 do 15 godina i oni su predstavljali svoju zemlju i školu u koju idu. Drugo mesto je osvojila Sara Žunić, članica Karate kluba „Mladost“, koja je nastupala za svoju Ekonomsko – trgovinsku školu „Paja Marganović“ . Sara je aktuelna prvakinja Srbije u svojoj kategoriji u borbama, kao i vicešampion Kupa Srbije. Posle dve pobede nad takmičarkama iz Srbije i Azejberdžana u finalu je poražena rezultatom 1:0, od takmičarke Srbije.\nNa prvim školskim sportskim igrama nastupili su takmičari iz SAD, Azerbejdžana, Ukrajine i Srbije. Trener Miloš Makitan je veoma zadovoljan ostvarenim rezultatom, jer je Sara pored treninga u klubu prošla i proces reprezentativnih priprema.


Boračka organizacija Prijedor: Nizom aktivnosti obilježen Dan boraca - FOTO/VIDEO - PrijedorDanas.com - Prijedorski gradski portal\nBoračka organizacija Prijedor: Nizom aktivnosti obilježen Dan boraca – FOTO/VIDEO\nadmin February 14, 2020 Boračka organizacija Prijedor: Nizom aktivnosti obilježen Dan boraca – FOTO/VIDEO2020-02-14T21:43:31+01:00 Društvo\nBoračka organizacija grada Prijedora danas je prvi put organizovano uključila učenike srednjih škola u obilježavanje Dana boraca odbrambeno-otadžbinskog rata kako bi srednjoškolci od samih učesnika čuli istinu o onome šta se dešavalo 1992. godine na ovim prostorima.\n“Stvorili smo Republiku Srpsku koju skupa sa političarima moramo sačuvati i ostaviti svojoj djeci u nasljedstvo”, rekao je novinarima predsjednik Boračke organizacije Prijedor Zoran Predojević i dodao da su u Prijedoru poginula 574 borca Vojske Republike Srpske, među kojima sedam odsto nesrpske nacionalnosti.\nGradonačelnik Milenko Đaković rekao je da su ovo prostori na kojima je vijekovima trajala borba i da je srpski narod uvijek branio svoja ognjišta, starine, djecu i porodice.\n“Na Dan boraca se prisjećamo svih velikana srpske istorije koji su u najtežim vremenima izlazili pred kišu metaka i granata da bi odbranili svoje najmilije. To je miroljubiva poruka svima jer srpski narod želi da živi u miru i poziva sve da razmišljaju na isti način”, poručio je Đaković.\nMarjan Ješić, učesnik rata od prvog dana, kaže da je ranjen 30. maja 1992. godine u napadu paravojnih formacija na Prijedor.\nOn je istakao da se Boračka organizacija bori koliko može za bolji status boraca, te da nisu zadovoljni dosadašnjim stanjem.\n“Mi smo organizacija koja je van politike što u nekim momentima nije dobro jer ne možemo da utičemo na politiku za bolji status boraca”, rekao je Ješić.\nPovodom Dana boraca Republike Srpske, služen je parastos u Crkvi Svete Trojice, kod spomenika “Za krst časni” priređen je istorijski čas i položeni su vijenci, a potom su održane radna i svečana sjednica Skupštine Boračke organizacije grada Prijedora.\nNa svečanoj sjednici zahvalnice sa likom majora Zorana Karlice dodijeljene su Nedeljku Katani iz Donjeg Volara, Stojanu Banoviću iz Malog Palančišta, Đorđu Maksimoviću iz Krivaje, Spomenku Goliću iz Petrova, Mladenku Šiljaku iz Prijedora, Milanu Karlici iz Marina i Draganu Stojakoviću iz Beograda.\nU ime nagrađenih okupljenima se obratio i Boračkoj organizaciji grada Prijedora zahvalio načelnik Policijske uprave Prijedor Sretoja Vujanović za priznanja za koja je rekao da će svima biti vodilja da i u narednom periodu što više rade.\n“Policijska uprava Prijedor čvrsto stoji na odbrani Republike Srpske. Svi njeni policijski službenici rade na očuvanju i unapređenju Srpske i to nam je zadatak”, naveo je Vujanović.\nNa konkursu za izbor najuspješnijih literarnih radova prvo mjesto dobio je učenik osmog razreda Osnovne škole /OŠ/ “Desanka Maksimović” Dejan Stanojević, drugo je pripalo učenici OŠ “Dositej Obradović” Dajani Vukobrad, a treća je bila učenica petog razreda OŠ “Vuk Karadžić” Omarska Milica Đurić.\nPrvu nagradu na konkursu za izbor najuspješnijiih likovnih radova osvojila je učenica sedmog razreda OŠ “Desanka Maksimović” Nevena Markus, drugo je pripalo učenici šestog razreda OŠ “Petar Kočić” Tari Crnčević, a treće učeniku šestog razreda OŠ “Desanka Maksimović” Maksim Milić.\n« Otkrivene ilegalne igre na sreću na području Prijedora i Pala: Gazdama “paprene” kazne\nPrijedor: KUD-ovima i udruženjima 90.000 KM za planirane aktivnosti »


Turski „Sivi vukovi“ hoće Krim - 07.12.2015, Sputnik Srbija\nČlanovi turske ultradesničarske organizacije „Sivi vukovi“, za koje se veruje da su ubili pilota ruskog vojnog aviona Su-24, učestvovali su i u energetskoj... 07.12.2015, Sputnik Srbija\nevropa, vesti, svet, turska, krim, sivi vukovi\n18:11 07.12.2015 (Osveženo: 19:00 15.09.2016)\n© AP Photo / Gero BreloerTurske zastave\nČlanovi turske ultradesničarske organizacije „Sivi vukovi“, za koje se veruje da su ubili pilota ruskog vojnog aviona Su-24, učestvovali su i u energetskoj blokadi Krima.\nSnimak koji to potvrđuje objavio je lider „Medžlisa krimskih Tatara“ Lenur Isljamov, koji je bio jedan od organizatora blokade.\n„Turske patriote iz organizacije ’Bozkurtkar Turk ulkuculeri‘, u narodu prosto — ’Sivi vukovi‘, posetili su nas na blokadi. Obruč blokade se steže“, napisao je Isljamov ispod fotografije objavljene na Fejsbuku.\nNa fotografiji se nalazi Islamov okružen mladim ljudima, od kojih trojica pokazuju rukama simbol grupe, tzv. „vučiju glavu“ (mali prst i kažiprst su podignuti kao vučije uši, dok su palac, srednji i domali prst spojeni u tačku na dlanu da izgleda kao vučija njuška).\nTureckie Patriotы iz organizacii Bozkurtkar,Turk ulkuculeri v narode, prosto — Serыe volki, posetili nas na Blokade. Kolьco blokadы sžimaetsя.:)\nPosted by Lenur Islяmov on subota 5. decembar 2015.\n„Sivi vukovi“ su ultranacionalistička i neofašistička grupa, koja je nastala u Turskoj šezdesetih godina prošlog veka, a bila je glavna sila iza nacionalističkog nasilja u drugoj polovini sedamdesetih godina, kada je dobila nadimak „odred smrti“. Opisuju je kao militantno omladinsko krilo turske Partije nacionalnog pokreta koja sad ima čak 40 mesta u turskom parlamentu.\nDeklarisani cilj ovog pokreta je uspostavljanje „Panturske nacije“. Ta nacija, prema njihovoj predstavi, treba da zauzima prostor od Balkana preko centralne Azije do Kine i da ujedini sve „turske narode“ u „velikoturskom carstvu“, u kome nema mesta za manjine i neistomišljenike.\nPretpostavlja se da su „Sivi vukovi“ ubili pilota oborenog ruskog aviona SU-24 u Siriji, koji se katapultirao, nakon što ga je pogodio turski F-16.\nInače, još u septembru su aktivisti „Medžlisa krimskih Tatara“ zajedno sa članovima ultradesničarskog „Desnog sektora“ započeli blokadu hrane na Krimu, a u novembru su, kako se sumnja, baš oni minirali dalekovode zbog čega je više od 1,6 miliona ljudi na poluostrvu ostalo bez struje.\nNakon miniranja dalekovoda, učesnici takozvane „javne blokade Krima“ su počeli da prete da se tu neće zaustaviti, već da će proširiti svoje akcije.\nLider „Medžlisa krimskih Tatara“ Lenur Isljamov je izjavio da su on i njegove pristalice već započeli „pomorsku blokadu poluostrva“ i da će paralizovati Kerčki zaliv, ali nije precizirao o kakvim sabotažama se radi.\n„To je već vojna operacija, pa zbog toga još ne mogu da govorim o tome. Međutim, mogu da kažem da je pomorska blokada Krima već počela… Kada su Turci oborili taj (ruski) avion, koji je upao na njihovu teritoriju (?!), već su započeli blokadu Bosfora i Dardanela. Ostaje samo Kerčki zaliv, a mi ćemo se time pozabaviti i već se bavimo“, izjavio je Isljamov.\nOn je istakao da će između energetske i pomorske blokade Krima biti organizovana još jedna blokada, ali nije precizirao o čemu je reč.\n„O njoj ćete uskoro saznati“, poručio je on.\nVojni stručnjaci i analitičari ne isključuju mogućnost da „učesnici blokade“ teoretski mogu da organizuju nekakvu diverziju u Kerčkom zalivu, ali istovremeno ocenjuju da je to, ipak, u praksi neizvodljivo, jer Rusija ima svoju obaveštajnu službu i sisteme zaštite.\nEksperti ističu da im pretnje Isljamova „više liče na nekakav pi-ar, nego na upozorenje na konkretne akcije“.\nRanije je članica Saveta federacije za odbranu i bezbednost Olga Kovitidi, koja predstavlja Krim u Gornjem domu Državne dume izjavila da su učesnici terorističke grupe, koji su minirali dalekovode na Krimu, pripadnici „Medžlisa krimsko-tatarskog naroda“, koji finansiraju zemlje NATO-a, na čelu sa SAD i Turskom, kao i „Desnog sektora“, organizacije koja je u Rusiji zabranjena zbog terorističkog delovanja.